Dačić: „Ciljevi koje je kao veliki promoter mira isticao Nelson Mendela i sada su aktuelni“\nGovor prvog potpredsednika Vlade Srbije i ministra spoljnih poslova Ivice Dačića na Samitu o miru u čast godišnjice rođenja Nelsona Mendele, koji je održan u Njujorku, uoči početka 73. zasedanja Generalne skupštine Ujedinjenih nacija:\nVelika mi je čast da učestvujem na Samitu o miru, upravo ovde u Njujorku, sedištu Ujedinjenih nacija, posebno imajući u vidu to što je on sa pravom posvećen Nelsonu Mendeli, izuzetnoj ličnosti i simbolu borbe za pravedniji svet i iznad svega, velikom borcu za mir. Republika Srbija smatra da Samit koji se održava uoči samog početka generalne debate 73. zasedanja Generalne skupštine Ujedinjenih nacija, može i više nego simbolično, da u godini u kojoj se obeležava 100 godina od rođenja Nelsona Mendele, doprinese konstruktivnoj atmosferi neophodnoj u cilju daljeg napretka u postizanju ciljeva UN, od kojih je, bez sumnje, najdragoceniji mir u svetu.\nRepublika Srbija, kao jedna od naslednica Jugoslavije, sa ponosom ističe ulogu tadašnje SFRJ i predsednika Tita u osnivanju Pokreta nesvrstanih zemalja. Pokret je imao važnu ulogu u dekolonizaciji, borbi protiv aparthejda i kontinuiranim naporima za unapređenje ekonomsko-socijalnog položaja nerazvijenih i zemalja u razvoju.\nDanas se svet brzo menja, ali mnogi ciljevi koje je kao veliki promoter mira isticao Nelson Mendela su i sada aktuelni. Neophodno je da dalje i više radimo na promovisanju mira, pomirenja, jedinstvu, nediskriminaciji, zaštiti i unapređenju ljudskih prava.\nSvet je danas suočen sa brojnim izazovima i pretnjama, dešavaju se velike i brze promene, krize su kompleksne i često međusobno povezane, kao i njihove posledice. Neophodno je da aktivno delujemo u iznalaženju zajedničkih, globalnih odgovora. Za Srbiju je nesporno centralno mesto i uloga UN-a u međunarodnoj zajednici. Smatramo da su ciljevi i načela definisani Poveljom UN-a i danas jednako aktuelni i potrebni. Suverena jednakost država, odricanje od upotrebe sile, nemešanje u unutrašnje stvari drugih država, poštovanje suvereniteta i teritorijalnog integriteta, mirno rešavanje sporova i uvažavanje različitosti, principi su čija aktuelnost ne gubi na važnosti.\nSrbija podržava ravnopravno učešće država u sistemu globalnog upravljanja. Uvereni smo da uz političku volju i istinsku spremnost za zajednički rad, možemo učiniti više u realizaciji pokretačke vizije boljeg sveta za sve, u čemu bi ojačana i osavremenjena uloga UN-a imala istaknuto mesto.\nPrevencija i mirno rešavanje sporova i kriza su jedan od najvažnijih elemenata izgradnje i očuvanja međunarodnog mira i bezbednosti. Zato smatramo ključnim jačanje kulture mira i dijaloga, politike kompromisa i miroljubive koegzistencije naroda. Verujemo da je u uslovima rastućih pretnji i novih izazova potreban konstruktivan rad na ostvarivanju preduslova za održivi mir, jačanje institucija i demokratije, promociju i poštovanje ljudskih prava, kao i vladavine prava.\nAgendu održivog razvoja do 2030. godine smatramo za istorijski dokument, viziju razvoja sveta koja daje priliku da se obezbedi bolja budućnost čovečanstva, uz iskorenjivanje siromaštva i gladi, obezbeđivanje inkluzivnog obrazovanja i zdravstva, smanjenje sve veće nejednakosti unutar i između zemalja.\nRepublika Srbija snažno osuđuje terorizam i sve vidove ekstremizma i radikalizma koji ugrožavaju mir. Spremni smo da, uz vodeću ulogu UN-a, sa partnerima širom sveta doprinesemo suzbijanju ovih pretnji.\nSrbija, kao lider u regionu po obimu učešća u mirovnim operacijama UN-a smatra da je uspešno održavanje mira zajednička odgovornost koja zahteva neprekidan angažman i posvećenost, kao i stalno jačanje svih potrebnih kapaciteta Ujedinjenih nacija. Pridajemo poseban značaj delovanju misije UN-a na Kosovu i Metohiji i ističemo da je statusno neutralno prisustvo UNMIK-a u nesmanjenom obimu od suštinskog značaja za stabilnost i stvaranje uslova koji treba da vode u pravcu trajnog i održivog rešenja za pitanje Kosova i Metohije.\nNacionalni prioritet Republike Srbije je postizanje političkog rešenja za pitanje Kosova i Metohije. Braneći svoj suverenitet i teritorijalni integritet, Srbija brani međunarodno pravo, Povelju UN-a, očuvanje međunarodnog mira i bezbednosti, ali i svoj nacionalni i istorijski identitet. Srbija je iskreno posvećena miru i dijalogu koji se, uz posredovanje Evropske Unije, vodi između Beograda i Prištine, kao i implementaciji postignutih dogovora. Vodeći odgovornu politiku, činićemo sve da interesi našeg naroda, ali i regionalni mir i stabilnost budu zaštićeni.\nNa kraju, izražavajuću poštovanje velikanu u čiju čast smo se okupili, želim da vas uverim da je Srbija iskren i voljan partner svim zemljama koje su spremne da podele odgovornost sprovođenja zajedničke izgradnje stabilnijeg, pravednijeg, razvijenijeg i prosperitetnijeg sveta.\nHvala na vašoj pažnji."


Vučković: Fokus da bude povećanje plata u privatnom sektoru\n07.03.2017. |21.28 |\nSmanenje deficita treba iskoristiti za povećanje zaposlenosti i plata u privatnom sektoru, rekao je u u emisiji Dan uživo član Fiskalnog saveta Vladimir Vučković. Prema njegovim rečima, to se može ostvariti rasterećenjem privatnog sektora i većim investicijama u infrastrukturu.\nVučković je rekao da se manji deficit uobičajeno korisiti kao podloga za priču o povećanju plata i penzija u javnom sektoru. Međutim, on ističe da je vreme da se porazmisli o drugačijem korišćenju tog fiskalnog prostora.\n"Neophodne su investicije u infrastrukturu, telekomunikaciju, energetiku, da se grade putevi i vodovodi. To je jedan deo priče. Drugi deo je da se porazmisli, preračuna i krene u rasterećenje privatnog sektora. Uz te dve stvari, investicije i rasterećenje privatnog sektora, imaćemo veću zaposlenost i povećanje plata u privatnom sektoru, što treba da bude fokus i ove i sledeće vlade", rekao je Vučković koji prisustvuje Kopaonik biznis forumu.\nU mere koje se odnose na rasterećenje privatnog sektora spada i smanjenje poreza i doprinosa na zarade, ali član Fiskalnog saveta napominje da ovi nameti nisu preveliki u odnosu na uporedive zemlje.\n"Pažljivija analiza bi mogla da ukaže na određene segmente gde bi to bilo moguće", dodaje on.\nGovoreći o strukturnim reformama, koje se već dugo najavljuju, član Fiskalnog saveta kaže da je potrošeno vreme za dublje promene u našoj ekonomiji.\n"Moramo da osiguramo da se dobri rezultati produže i da imamo i dalje smanjenje fiskalnog deficita i brži privredni rast, a nemamo garancije da će se to desiti ove godine i narednih", ističe Vučković.\nPrema njegovoj oceni, Poreska uprava je dobro radila, ali treba da se reformiše kako bi bila efikasnija i povećala prikupljanje poreze. Na strani rashoda države, najveći rizik predstavljaju javna neprivatizovana preduzeća.\n"Osim Železnice, nemamo primere sprovođenja reformi u tom sektoru. Uz sve to predstoji ozbiljna reforma zdravstva, školstva, prosvete", kaže Vučković.\nReforma javnog sektora takođe je jedna od tema. Iako je pre dve godine najavljivano da će iz državnih službi otići 75 hiljada zaposlenih, javni sektor je smanjet tek za oko 20 hiljada. Vučković kaže da je taj plan Vlade Srbije bio preambiciozan.\n"Fiskalni savet je rekao da nije ni dobro ni moguće smanjiti toliko. Pored toga, imamo sektor javnih preduzeća gde je Železnica učinila dosta veliki napor, 20 odsto radnika je otišlo. To je dobar primer. EPS je u mnogo manjoj meri uradio, a ima preduzeća gde je pitanje da li se smanjio ili povećao broj zaposlenih", ističe Vučković.\nVladimir Vučković Kopaonik biznis forum\nO povecanju plate u bilo kojoj firmi iz privatnog sektora, ne odlucuje nikakav fiskalni savet ili bilo koji njen kvazi analiticar, nego vlasnik firme i to najcesce na osnovu svojih kriterijuma u skladu sa svojim interesima i interesima firme ciji je vlasnik a to nikada nije linearno tj. svim zaposlenima podjednako, posto privatnik nije crveni krst da daje levo i desno nego je tu da sto veci kapital stavi pod svoju kontrolu. Zaposleni uvek mogu da odu i osnuju svoju firmu i onda da vode posao onako kako oni misle da treba. Ako drzava oslobodi nameta privatni sektor to i dalje ne znaci da ce oni da povecaju plate svima redom da bi drzavi bilo lakse da nastavi da vlada po starom, jednom recju opasna demagogija.\nOštrije kontrolišite gazde u privatnom sektoru i sprečite isplaćivanja dela plata na crno (na ruke) i eto realnog povećanja proseka priv. sektora. Istovremeno eto i više para u budžetu od poreza na zarade.\nSve si pogresio,te gazde zaposljavaju ljude,posaljes inspekciju i ona ugasi par radnih mesta ili celu radnju,firmu sta vec,onda ti je to manje para u budzetu,manje radnih mesta,...i onda si dobio kontra efekat.Nije poenta u kaznjavanju i represiji,neka smanje poreze na plate,ukinuti obavezno penzisko osiguranje,mozda ja necu da uplacujem 45 godina po pola plate da bih 3-4 godine u penziji dobijao neku mizeriju,ko hoce preko drzave neka placa,mozda ja hocu u privatan fond da uplacujem pa da podignem kada mi treba,zasto nametati i obaveznu zdravstvenu zastitu,mozda hocu da se lecim kod privatnika a ne da idem u ruinirane bolnice da me lece prepisivaci ili sinovi bivsih doktora ili na kraju krajeva politicki podobni doktori i mogu da se zaposle.


Zaštitnik građana Zoran Pašalić pokrenuo je postupak kontrole Ministarstva životne sredine zbog prekomerne zagađenosti vazduha većeg broja gradova, a koja traje već duži vremenski period.\nZaštitnik građana je saopštenju, koje je dostavio medijima, ocenio da Ministarstvo, ali i drugi nadležni državni organi nisu preduzeli, a ni sproveli nijednu konkretnu meru, te da je potrebno da se aktivnije pristupi rešavanju problema zagađenosti vazduha.\nPašalić podseća da je još 2018. godine u Srbiji kvalitet vazduha zvanično bio ocenjen trećom kategorijom, što znači da je bio prekomerno zagađen i to u Beogradu, Kraljevu, Valjevu, Kragujevcu, Subotici, Sremskoj Mitrovici, Pančevu, Užicu, Smederevu i Kosjeriću.\n"U svim ovim mestima uzrok prekomernog zagađenja bile su suspendovane čestice PM10 i/ili PM2,5. Prema dostupnim podacima doprinos drumskog saobraćaja je bio po 6% za obe navedene zagađujuće materije, dok je većina emisija dolazila iz toplana snage manje od 50 MW i individualnih ložišta", navodi se u saopštenju.\nPrema rečima Pašalića, takav trend nastavljen je i u 2019. godini, odnosno i dalje je prekomerno zagađen vazduh u Beogradu i u drugim gradovima u Srbiji, što "nedvosmisleno ukazuje na neophodnost preduzimanja hitnih mera u cilju uspostavljanja preporučenih bezbednosnih granica za kvaliteta vazduha".\nImajući u vidu da do građana dolaze različite informacije o vrednovanju dobijenih rezultata zagađenja, kao i o uzrocima zagađenja i merama koje Ministarstvo životne sredine preduzima ili razmatra da preduzme, Pašalić je tražio da ovaj organ dostavi obaveštenje o sledećim činjenicama i okolnostima iz kojih razloga uprkos negativnim ocenama kvaliteta vazduha u 2018. godini Ministarstvo životne sredine nije blagovremeno preduzelo ili predložilo konkretne mere u cilju smanjenja zagađenja vazduha i unapređenja energetske efikasnosti.\nTakođe, tražio je objašnjenje o tome da li je Ministarstvo izvršilo analizu osnovnih, dominatnih uzročnika visokog stepena zagađenja pojedinačno po gradovima i jedinicama lokalne samouprave, a s obzirom da stručna javnost ukazuje na više različitih uzročnika zagađenja vazduha, kao što su sagorevanje uglja lošeg kvaliteta u termoelektranama, intenzivniji saobraćaj, individualna ložišta i trenutni vremenski.\nZaštitnik traži i objašnjenje i o tome da li je u odnosu na utvrđene najznačajnije uzročnike zagađenja vazduha Ministarstvo životne sredine predvidelo i predložilo preduzimanje hitnih kratkoročnih, ali i dugoročnih mera u cilju njihovog suzbijanja i koje su to mere, i ukoliko nije iz kojih razloga to nije učinjeno.\nZaštitnik je zahtevao informaciju o tome da li se javnost redovno i potpuno informiše o trenutnom stanju, odnosno da li se građanima pruža dovoljno podataka o vrsti i obimu informacija o izmerenim vrednostima, njihovom značaju, kao i o uticaju koje izmerene vrednosti zagađujućih materija mogu imati na njihovo zdravlje.\nMinistarstvo treba da odgovori na ova pitanja u roku od 15 dana, a nakon sagledavanja odgovora i procene zaštitnik građana će obavestiti javnost o daljim koracima.


Munib Husejnagić o projektu “Plava voda”- Kao aktivni učesnik u ključnom dijelu priprema za realizaciju najnovijeg pokušaja realizacije projekta „Plava voda“ dužan sam iznijeti svoj stav i viđenja razloga i krivaca za zastoj u ralizaciji ovog izuzetno važnog projekta za moj grad Zenicu. Nepotrebno je posebno obrazlagati da je ovaj projetak od strateškog značaja za grad Zenicu i da se na njegovu realizaciju čeka više decenija, kao i to da je ovo izuzetno povoljna prilika da se dugoročno obezbjedi stabilno snabdijevanje građana Zenice sa vodom i obezbjedi dalji privredni razvoj grada.\nUz sve ovo nabrojano ne treba ispustiti iz vida i činjenicu da je koncesija, koju smo dobili na vodozahvat „ Kruščica-Vitez“ , od 40 godina već upola istekla i da će biti vrlo teško je ponovo obnoviti s obzirom na ogromno protivljenje općine Vitez i pokušaj osporavanja iste. Sa posebnim zadovoljstvom ističem da je ovu koncesiju vodozahvata Kruščica obezbjedila općinska administracija na čelu sa SDP-ovim načelnikom i vijećnicima u „jedinom posljeratnom mandatu“ kojem je tada općinom Zenica upravljao SDP-ov kadar u periodu 2000-2004 godina. Zahvaljujući tome trenutno imamo stabilno snabdjevanje građana Zenice vodom.\nDo marta 2015.godine kada sam dužnost predao aktuelnom premijeru gospodinu Miralemu Galijašević sve ključne stvari za realizaciju ovog projekta su bile završene. Pod ključnim stvarima podrazumijevam: razrješenje ranije dodjeljene koncesije strancima, formiranje novog preduzeća „ Regionalni vodovod“ Travnik sa proporcionalnim učešćem u vlasničkoj stukturi općina- gradova koji su uključeni u ovaj projekat „ Plava voda“ putem kojeg će se realizirati cijeli projekat, obezbjeđena finansijska sredstva iz dva izvora od Evropske banke za obnovu i razvoj- EBRD-a- 11 miliona Eura, a isto toliko i od Evropske banke Vijeća Evrope-CEB-a, a preko Premijera Nikšića smo obzezbjedili da se ovaj projakat proglasi od javnog interesa za Federaciju BiH.\nTakođe preko federalne Vlade i premijera Nikšića smo obezbjedili da se Grad Zenica dijelom rastereti finansiranja ovog projekta, na način da se u projekat uključi Federalni fond za zaštitu okoliša u iznosu od 11 miliona KM, a od SIDA-e i EBRD-a su obezbjeđena grant ( bespovratna) sredstva u iznosu cca. 5 miliona KM koja bi uz ovaj projekat bila dodjeljena općinama za popravak lokalne infrastrukture. Kad ne bi bilo ovih rasterečenja Grad Zenica bi bio obavezan finansirati 65% ovog projekta što bi iznosilo, na ukupnu procjenjenu vrijednost koštanja investicie od cca 42 miliona KM, cirka 27 miliona KM. Po usaglašenom protokolu sa svim partnerima u ovom projektu Zenici je ostalo da finansira ovaj projekat sa cca 15 miliona KM. Sve navedeno je usaglašeno između svih pratnera u ovom projektu, službeno potpisano i ovjereno. Ostalo je samo sačinjavanje ugovora o kreditu i izdavanje garancija, svako za svoj dio. Sad se pitamo svi gdje su potrošene dvije godine i zašto je projekat u zastoju.\nIsključivi krivac za trenutni zastoj u realizaciji projekta „ Plava voda“ jeste aktuelna vlada ZDK na čelu sa SDA-ovim premijerom Miralemom Galijaševićem. Svjesno su doveli u zabludu i građane i zastupnike u Skupštini ZDK da oni kao žele realizaciju ovog projekta, a u stvari su ga s predumišljajem kočili i dvije godine zaustavili realizaciju s opasnošću da već obezbjeđena kreditna sredstva propadnu, a samim tim i cijeli projekat. Zašto ovo tvrdim, zato što pouzdano znam da su dobili od strane kreditora i nosioca projekta preduzeća „ Regionalni vodovod“ precizan tekst Odluke kakvu treba usvojiti Skupština ZDK, međutim oni samoinicijativno mjenjaju tekst Odluke i dostavljaju je Skupštini na usvajanje.\nZastupnici u Skupštini i sama predsjedavajuća neznajući ništa podržali su takvu Odluku misleći da smo konačno stavili tačku na prethodnu fazu obavezne dokumentacije i da smo stigli do ključnog momenta realizacije projekta. Krivi su takođe i zbog toga što su i pored više upozorenja ostali sve ovo vrijeme gluhi i nisu željeli pomoći u realizaciji ovog projekta. Građani trebaju znati da sam samo ja u tri navrata u prošloj 2016. godini pokretao ovo pitanje, jednom na Kolegiju Skupštine uz prisustvo predstavnika Vlade i dva puta kroz zastupnička pitanja na Skupštini , a da nikada nisam dobio pravi odgovor na postavljeno pitanje. Pitanje je bilo da li je promjenjen izvorni tekst Odluke koju smo dobili kao prijedlog od strane nosioca projekta u odnosu na Odluku koju smo usvojili i zašto je došlo do promjene teksta, te da li je time došla u pitnje realizacija projekta „ Plava voda“. Sasvim je prirodno i normalno da viši nivoi vlasti budu garant za ino zaduženja jer imaju veći kreditni potencijal, a da se neka druga sredstva za vraćanje kredita obezbjede od nižih nivoa vlasti, i u tome ne vidim nikakav problem. Kanton se može obezbjediti vrlo jednostavo u slučaju da grad Zenica uredno nevraća kredit kroz obustavu tranši koje Kanton uplaćuje Gradu Zenici.\nNameće se pitanje zašto je ovakav odnos aktuelne Kantonalne vlade na čelu sa SDA-a premijerom Miralemom Galiješevićem prema Gradu Zenica, odnosno prema građanima Zenice. Samo da podsjetim ova blokada projekta i donošenje neadekvatnih odluka su nastali u vrijeme dok je bio još uvijek živ gradonačelnik Husein Smajlović i bio veliki zagovornik ovog projekta. Po meni bi mogli biti dva osnovna razloga a to su sukobi unutar KO stranke SDA i gubljenje pozicija i uticaja SDA-ovih kadrova Zenice u Kantonalnoj organizaciji i (ili) čuvanje kreditnog potencijala Kantona za „budžetske kredite“ , jer kako su krenuli sa kreditima lako je moguće da će i u narednoj izbornoj 2018. godini dići još veći kredit i tako potrošiti sav kreditni potencijal Kantona, isto što su uradili i sa gradskim budžetom i pored naših višegodišnjih upozorenja.\nKoliko ovaj projekat drže dalje od javnosti, pa i od samih poslanika govori sam zahtjev poslanika SBB Edhema Fejzića o dopuni dnevnog reda sa tačkom“ Razmatranje mogućnosti za obezbjeđenje dodatnih novčanih sredstava za obezbjeđenje realizacije projekta „ Plava voda“ , iz koje se može zaključiti da ovaj poslanik nije dovoljno upoznat, a pretpostavljam niti ostali poslanici da su sredstva obezbjeđena i da su izvori tih sredstava davno poznati, a da je sada u pitanju problem garancija za vraćanje kredita od strane grada Zenice.\nNovi gradonačelnik Fuad Kasumović suočen s problemom blokade ovog projekta je uputio zahtjev Vladi i Skupštini za ponovno razmatranje Odluke o davanju garancija za kreditna sredstva neophodna za realizaciju ovog projekta, odnosno vraćenje na prijedlog Odluke od prije skoro dvije godine, sa molbom da se realizira do kraja januara 2017.godine. Trenutno smo u situaciji da je zakazana Skupština ZDK za 30. januar 2017.godine i da je utvrđen dnevni red. Po Poslovniku je moguće 4 dana prije zasjedanja Skupštine da se dopuni dnevni red. Zakazana je sjednica Kolegija u petak, 27.01.2017.godine u 10,00 sati kada bi trebali razmotriti i dopunu dnevnog reda sa ovom tačkom , a ja kao član Kolegija ispred SDP BIH ću svakako podržati stavljanje na dnevni red i donošenje Odluke o potrebnim garancijama na samoj Skupštini.


Mihajlović: Organizovani kriminal najozbiljnija pretnja sigurnosti zemlje | Blok vesti\nMihajlović: Organizovani kriminal najozbiljnija pretnja sigurnosti zemlje\nPotpredsednica Vlade Srbije Zorana Mihajlović rekla je danas da organizovani kriminal predstavlja najozbiljniju pretnju sigurnosti, razvoju i napretku jedne zemlje, i da svi koji su pomagali kriminalnim grupama a rade u državnim organima, moraju da odgovaraju, saopšteno je iz njenog kabineta.\nMihajlović je dodala da borba sa mafijom ne sme da se završi samo na hapšenju i procesuiranju kriminalaca, već da je neophodno i da se istraže i otkriju ljudi koji su iz državnih službi pomagali kriminalcima "na štetu bezbednosti države" – od prisluškivanja predsednika Srbije, do snajpera u posedu kriminalnih grupa.\n"Pojedinci iz državnih organa koji su pomagali jednoj od najvećih i najopasnijih kriminalnih organizacija, čiji su članovi odgovorni i za brojna i svirepa ubistva, takođe moraju da budu razotkriveni i da odgovaraju", ocenila je potpredsednica Vlade Srbije.\nDanas je zasedao i Savet za nacionalnu bezbednost na kome je, između ostalog, bilo reči o nastavku borbe protiv organizovanog kriminala.\nMinistar odbrane Nebojša Stefanović rekao je nakon sednice da će borba protiv organizovanog kriminala u Srbiji biti nastavljena ne samo kroz hapšenja pripadnika kriminalnih organizacija već i proverom veza koje su oni možda imali sa pojedinim državnim organima.\nPodsetimo, prošle nedelje uhapšena je kriminalna grupe Veljka Belivuka kojima se stavljaju na teret i teška ubistva, proizvodnja i stavljanje u promet opojnih droga, držanje, nošenje i promet oružja i eksplozivnih naprava. Sudija za prethodni postupak Višeg suda u Beogradu – Posebno odeljenje za organizovani kriminal nakon saslušanja osumnjičenih svima odredio pritvor do 30 (trideset) dana.\nMinistar untrašnjih poslova Aleksandar Vulin najavio je juče da počinje i finansijska istraga ovih osoba.\nPrevious articleSelaković: Bajdenova čestitka signal da Srbiju čekaju pritisci i iskušenja\nNext articleTEK ŠTO JE KRENUO, VEĆ JE POBESNEO: Kirjos rekao protivniku da izbaci devojku iz lože (VIDEO)


VREMEPLOV Za milion niko ne pita\nNapomena: Tekst koji slijedi objavljen je u "Vijestima" 21. decembra 2009. godine\n1750 pregleda\t0 komentar(a)\nStrana "Vijesti" od 21. decembra 2009., Foto: Arhiva Vijesti\nCrnogorskim partijama se za posljednje tri i po godine duguje oko 900.000 eura, ali ni vlast ni opozicija od toga ne prave problem. Sliježu ramenima i opštinski službenici, koji su po zakonu dužni da svakog petog u mjesecu uplate novac na stranačke žiro-račune.\nIstraživanje Centra za demokratsku tranziciju (CDT) pokazuje da se Zakon o finansiranju političkih partija najviše krši na lokalnom nivou. CDT je juče predstavio publikaciju sa preciznim novčanim iznosima koje su partije dobile na državnom nivou i preko opština, koje uglavnom krše zakon.\n“Ne kršim zakon, nego ne mogu da ih isplatim”, rekao je Televiziji “Vijesti” kolašinski sekretar za finansije Momčilo Bulatović. On kaže da samo Demokratskoj partiji socijalista (DPS) Opština Kolašin duguje 39. 000 eura, a Srpskoj narodnoj stranci 10. 000 eura, no prema istraživanju CDT-a, te su cifre višestruko veće.\nPartije ćute i “prebijaju” dugove sa lokalnim administracijama, kao na Cetinju i u Budvi gdje opštine dogovorno, mimo zvaničnih računa, partijama daju kancelarije.\nPotpredsjednik budvanske opštine Lazar Rađenović otkriva da umjesto da isplate novac, navodno za iste iznose, partijama plaćaju kiriju.\n“Nemojte me to... ne znam”, odgovorio je Rađenović na pitanje po kom zakonu Opština Budva lokalnim strankama daje besplatne kancelarije.\nIako Rađenović tvrdi da sve radi po propisima, Zakon o finansiranju političkih partija ne dozvoljava dogovorno rentiranje, nego nalaže direktne novčane uplate na stranačke račune.\nOpštine su posljednjih godina partijski novac uplaćivale čak i benzinskim pumpama, prodavnicama, privatnim firmama, ili kao u Ulcinju - svima na isti žiro-račun.\nIz ulcinjske lokalne samouprave do danas nijesu otkrili kako je moguće da je svim partijama 2007. godine uplaćeno oko 11.000 eura na račun broj 510-23252145-10 i ko je vlasnik tog računa.\nLider opozicione Force iz Ulcinja Nazif Cungu žali se da njegova partija uopšte ne dobija novac od Opštine.\n“Oni smatraju, kada bismo mi dobili ta sredstva, djelovali bismo jače i bolje.... Mi od Opštine ne dobijamo praktično ništa”, kaže Cungu.\nIz CDT-a napominju da se oko 900.000 eura duga, uglavnom lokalnim partijskim ograncima, ima direktan uticaj tamo gdje je politka najbliža građanima.\n“Namjerno ili ne, na taj se način guši građanska inicijativa i politički život na lokalnom nivou”, rekao je “Vijestima” Dragan Koprivica iz CDT-a.\nIstraživanje te NVO je pokazalo da na svakih šest eura, crnogorske opštine u prosjeku zakinu partije po jedan euro.\nJedan od razloga zašto partijske centrale o tim dugovima ćute, može se naslutiti na kolašinskom primjeru, gdje su bivši odbornici Socijalitičke narodne partije i DPS u idiličnoj koaliciji. Prije pet godina, dok su bili politički rivali, DPS je zbog duga tužila Opštinu Kolašin i dobila novac na sudu.\n“S obzirom na to da smo mi sklopili koaliciju, ako ste upoznati, malo nam gledaju kroz prste ovih zadnjih godina”, kaže Bulatović.\nPrema podacima CDT-a, partijama je od 2006. godine na lokalnom nivou uplaćeno oko šest miliona eura i 12,8 miliona za njihov rad na državnom nivou.\nIstraživanje pokazuje da su ispravno ili sa manjim propustima, zakon sprovodile samo opštine Andrijevica, Kotor, Mojkovac, Tivat, Danilovgrad, Plužine i Glavni grad Podgorica.\nMimo zakona novac se u periodu od 2006. godine uplaćivao partijama u Baru, Nikšiću, Šavniku i Žabljaku.\nU prijestionici Cetinje uplaćivalo se selektivno, pa su partije diskriminisane kao i u Kolašinu, Pljevljima i Ulcinju.\nFinansijski sekretari opština se ležerno pravdaju, jer im ne prijete nikakve kazne, pa u CDT-u predlažu da se uvedu zakonske kaznene odredbe.\nNa Cetinju je privreda u kolapsu pa se nema ni novca za partije, tvrdi savjetnik za pružanje pravne pomoći Prijestonice Savo Mrvaljević.\n“Sve partije imaju postore koji su u vlasništvu prijestonice... pa se to kompenzira na određeni način”, priča Mrvaljević, u ime prijestonice koja partijama duguje oko 88.000 eura.\nIz CDT-a poručuju da slične kompenzacije moraju biti definisane ugovorom i imati svoj novčani iskaz.\n“Nijesmo dobili odgovore kolika je vrijednost tih kompenzacija”, ističe Koprivica.\nU posljednjem Izvještaju o napretku Evropske komsije, prvi je put kao problem pomenuto da Crnoj Gori fale jake nezavisne institucije da nadgledaju trošenje i uplaćivanje novca političkih partija.\nNekad se male partije zaborave\nSDP u Kolašinu ima dva odbornika i skoro deset godina preko suda dobija novac od opštine.\n“To su male partije, nijesmo obratili pažnju na njih, one u našoj opštini su imale možda jednog do dva odbornika. Možda smo ih zanemarili u tom dijelu”, objašnjava za TV “Vijesti” Momčilo Bulatović iz kolašinske opštine, zašto SDP-u godinama ne uplaćuju novac.\nOdbornica te stranke Željka Vuksanović smatra da je Bulatovićevo objašnjenje neozbiljno.\n“To ne treba komentarisati. Kako zaborave? Oni imaju budžet... to je dokument kao zakon, on se izvršava ili ne”, kaže Vuksanović.\nKorupcija, neznanje i partijski dogovori\nU CDT-u smatraju da bi globalna finansijska kriza mogla biti izgovor samo za posljednja kašnjenja u opštinskih isplatama prema partijama.\n“Prije će biti da se radi o lošem finansijskom menadžmetu i da opštine mahom planiraju više nego što mogu da ostvare. Ili, kao što imamo slučaj u Kolašinu, očigledno dođe do dogovora između dvije partije”, kaže Dragan Koprivica.\nGdje god se završni račun i kopije pojedinačnih uplata ne poklope sa zakonskim iznosima, iz CDT-a opominju da je moguća korpucija.\n“Osim toga, vjerovatno ima dosta i needukovanosti. Teško je vjerovati da bi zbog 100 eura, koliko je jednom u Šavniku uplaćeno privatnoj firmi, neko svjesno ušao u kršenje zakona”, kaže Koprivica.\nCDT je pozvao partije, medije i državne organe da počnu javno zagovaranje poštovanja zakona, čiju bi primjenu mogle nadgledati i specijalizovane mješovite komisije.\n“Spremni smo da učestvujemo u svakom projektu koji bi država pokrenula u cilju edukacije lolaknih službenika. Svjesni smo da su se ti zakoni minulih godina mnogo puta mijenjali i da su moguće zabune”, kazao je Koprivica.\nIstraživanje CDT-a pokazuje da na svakih 6 eura, opštine u prosjeku zakinu partije po 1 euro. Namjerno ili ne, na taj se način guši građanska inicijativa i politički život na lokalnom nivou, kaže Dragan Koprivica\nPrijestonica partijama duguje oko 88.000 eura. U Budvi se novac ne isplaćuje po Zakonu, nego se partijama daju na korišćenje prostorije. U Ulcinju je svim strankama uplaćivano na jedan žiro-račun\nCentar za demokratsku tranzicijupolitičke partijevremeplov


Razrešenje balkanskog čvora | Novosti.RS\n02. 08. 2018. u 18:29\nPoslanici Narodne skupšine i članovi Vlade na Krfu / Foto: Dokumentacija "Novosti" i Foto-arhiv "Borba"\nSAVEZNICI su krajem 1915. i početkom 1916. godine održali niz konferencija na kojima su usklađivali oprečne stavove prema balkanskom ratištu i o daljoj upotrebi srpske vojske. Najveće teškoće je činila Vlada Velike Britanije, koja se neprekidno zalagala da se napusti Balkan, da bi svoje trupe upotrebila u Egiptu za zaštitu Sueckog kanala, predlažući da se ostale savezničke snage, uključujući i srpsku vojsku, prebace na Zapadni front. Međutim, suočena sa čvrstim stavom vlada Francuske i Rusije, u čemu je izuzetno značajnu ulogu odigrao novi predsednik francuske vlade Aristid Brijan, Velika Britanija se na anglofrancuskoj konferenciji u Londonu, 21. januara 1916, saglasila da se zadrži Solun i da se u povoljnim okolnostima na drugim frontovima "trenutna defanziva pretvori u ofanzivu". Britanci su se stalno nosili mišlju da političkim sredstvima, a pre svega pridobijanjem Bugarske, razreše balkanski čvor. Ali u želji da se očuva sloga među saveznicima, britanska vlada se saglasila da se održi Solunski front.\nTA ODLUKA je imala ogroman značaj, jer bez obzira na sve pomenute britanske rezerve i ograde, bez saglasnosti britanske vlade i učešća njenih trupa u solunskoj ekspediciji, Solunski front nikad ne bi bio obrazovan niti bi se mogao održati. Osim toga, ona je solidarno sa Francuskom učestvovala u materijalnom i finansijskom snabdevanju srpske države i vojske za sve vreme postojanja Solunskog fronta, a britanske trupe su učestvovale u svim većim bitkama na tom frontu i podnele velike žrtve.\nFrancuska i Rusija, koje su se snažno zalagale za opstanak Solunskog fronta, imale su različite poglede na njegov značaj i ulogu. Ruska vrhovna komanda se zalagala za to da zapadni saveznici upute nekoliko korpusa u Solun i, koristeći srpsku vojsku, preduzmu snažnu ofanzivu vardarsko-moravskom dolinom i dalje, preko Panonske nizije, u pozadinu Centralnih sila. Predstavnici ruske vrhovne komande su tvrdili da bi istovremena ofanziva savezničkih trupa preko Balkana sa ofanzivom ruskih armija preko Karpata u pravcu Budimpešte, koja je pripremana za proleće 1916, bila od velikog uticaja na brz i pobedonosni završetak rata.\nFRANCUSKA vrhovna komanda, tražeći kompromis između oprečnog britanskog i ruskog stava, trudila se najpre da ubedi britanske vojne i političke faktore, da bi zatim Rusima dokazivala da balkansko ratište nije glavno. U francuskoj vrhovnoj komandi takođe su bili uvereni da se konačna pobeda može izvojevati samo na Zapadnom frontu, ali su se zalagali da se održi Solunski front kao znak savezničkog prisustva na Balkanu i iz solidarnosti sa Srbijom, koja je sve svoje nade dovodila u vezu upravo s nastavkom borbe saveznika na balkanskom ratištu.\nFrancuski vodeći vojni faktori su cenili da bi se trupe na Balkanu mogle iskoristiti za eksploatisanje uspeha postignutih na glavnim ratištima i, eventualno, savlađivanje Bugarske i pridobijanje Rumunije. Njihove procene o ograničenim rezultatima eventualne ofanzive iz pravca Soluna bile su realne, jer su se zasnivale na činjenici da nijedna saveznička vlada tada nije bila spremna da angažuje krupnije snage u operacijama na Balkanu. Italijanska vlada je priželjkivala da savezničke trupe ostanu na balkanskom ratištu radi veće bezbednosti njihovog korpusa kod Valone u Albaniji. Oni su, međutim, bili protiv ofanzivnih operacija na Balkanu u kojima bi učestvovala srpska vojska, jer su strahovali da rasplet političkih događaja, u slučaju vojnog uspeha, ne dovede u pitanje realizaciju njihovih zavojevačkih planova na istočnoj obali Jadranskog mora.\nSRPSKA vlada i Vrhovna komanda najupornije su se borile da se kod Soluna obrazuje snažna armija od milion savezničkih vojnika za preduzimanje odlučnih operacija na Balkanu. Prema tom projektu, ta armija bi najpre potukla neprijateljsku vojsku na Balkanu, čiji se broj procenjivao na oko 750.000 vojnika. Zatim bi manji deo bio upućen preko Čataldže da zauzme Carigrad, a veći deo da nadire prema Budimpešti. Sama pojava i prvi uspesi te armije na balkanskom ratištu podstakli bi vlade Grčke i Rumunije da se sa oko 500.000 vojnika pridruže Antanti, što bi imalo odlučujući uticaj na razvoj događaja na ostalim frontovima i na tok rata u celini. Time bi se otvorio put ka pobedi i okončale velike patnje i stradanja srpskog i drugih naroda uvučenih u vrtlog ovog užasnog rata.\nNajzad, posle višemesečnih pregovaranja i ubeđivanja, na međusavezničkoj konferenciji u Šantijeu, sredinom marta 1916, prihvaćeno je jedno kompromisno rešenje.\nPREMA tom rešenju, savezničke snage koje su ostale kod Soluna posle napuštanja Srbije i Galipolja, kao i gubitka Crne Gore, trebalo je da spreče dalje opadanje Antantinog ugleda na Balkanu i Bliskom istoku. One bi neprijateljske snage na balkanskom ratištu držale pod pretnjom ofanzive i "vezivale" ih daleko od velikih ratišta. U isto vreme donesena je odluka da se srpska vojska, posle oporavka i reorganizacije na Krfu, prebaci u Solun i da joj se dodeli poseban deo fronta.\nJoš u vreme kada su u svetu očekivane vesti o kapitulaciji srpske vojske na Kosovu, 21. novembra 1915, Velika Britanija je pokrenula diplomatsku akciju da se pod pokroviteljstvom Italije obrazuje velika Albanija, u koju bi bili uključeni i delovi srpske teritorije, s motivacijom da bi to, tobože, podstaklo italijansku vladu da olakša snabdevanje srpske vojske i izbeglica preko albanskih luka.\nRUSKA i francuska vlada su se energično usprotivile da se teritorijama savezničke Srbije, koja nastavlja borbu, zadovoljavaju neobuzdane ambicije italijanske vlade, kojoj su Londonskim ugovorom od aprila 1915. obećane suviše široke kompenzacije. Nemački kancelar Betmen-Holveg, u svom govoru u Rajhstagu 9. decembra 1915, izjavio je da je sa Srbijom svršeno i da su vlade Antante u tajnim pregovorima nudile Bugarskoj, da bi je pridobile na svoju stranu, čak i teritorije savezničke Srbije. Srpska vlada je zatražila od vlada Francuske, Rusije i Velike Britanije da u odgovoru na istupanje nemačkog kancelara istaknu nenarušivost integriteta Srbije.\nFRANCUSKA vlada je odmah predložila tekst zajedničke izjave, u kojoj se kaže da je odbrana integriteta Srbije jedan od glavnih ratnih ciljeva saveznika. Britanska vlada je, međutim, smatrala da ne treba ići tako daleko i da je dovoljno da se kaže da će saveznici nastaviti da pomažu srpsku vojsku i da će braniti nacionalnu nezavisnost Srbije.\nRuska vlada je, ne sačekavši da se završe diplomatske konsultacije o kolektivnoj izjavi, obavestila srpsku vladu da su saveznici čvrsto rešeni ne samo da ponovo uspostave Srbiju u ranijim granicama, već i da se ostvare obećanja teritorijalnih povećanja koja su joj data. S obzirom na svu složenost situacije u kojoj se nalazila Srbija, vlade zapadnih saveznika nisu pravile pitanje o sadržaju izjave ruske vlade, kojom su, praktično, anulirana obećanja teritorijalnih kompenzacija Bugarskoj na račun Srbije data u leto 1915. godine.\nOSTVARENjE RATNIH CILjEVA\nBLOGODAREĆI činjenici da je sačuvala svoju vojsku s kojom su saveznici i dalje ozbiljno računali pri razradi operacijskih planova, srpska vlada je mogla postepeno da nastavi rad na afirmaciji Niške deklaracije i realizaciji svojih ratnih ciljeva, jer je time postavljena osnova za dalje angažovanje na oslobođenju Srbije i stvaranju zajedničke jugoslovenske države.


KACIN: Istražiti ubistvo Đinđića\nJelko Kacin je izjavio da Srbija treba da rasvetli sve zločine svojih tajnih službi, uključujući i pozadinu ubistva premijera Zorana Đinđića.\n„Srbija treba da pokaže da su svi zločini Miloševićevih tajnih službi rašvetljeni i raščisćeni“, rekao je Izvestilac EP Jelko Kacin na plenarnom zasedanju EP u Strazburu, gde je danas kasno popodne otvorena rasprava o godišnjem izveštaju o napretku Srbije u evropskim integracijama.\n„Politička pozadina ubistva premijera Zorana Đinđića mora da se reši jednom za svagda“, poručio je izvestilac u uvodnom govoru, ističući da Srbija ne može sebi da dozvoli da u pregovore o pridruživanju ulazi pod teretom sumnji u kredibilitet i stabilnost svojih institucija.\nOn je podsetio poslanike da su ova pitanja u srži poglavlja 23 (pravosuđe i osnovna prava) koje će biti otvoreno u okviru pregovora o pridruživanju koji zvanično treba da počnu 21. januara, međuvladinom konferencijom u Briselu.\nKacin je rekao da je Beograd „oprezno pristupio“ reformama pravosudnog sistema, uz napomenu da se još čeka na ishod procesa koji se tiču visoke korupcije.\nIzvestilac je predvideo da će put Srbije ka EU, koji otpočinjanjem pregovora ulazi u novu istorijsku fazu, biti dug, a povremeno težak i pun izazova.\n„Pozivam srpsku političku elitu da stvori snažan konsenzus oko ključnih strateških pitanja u pristupnom procesu i da u taj proces uključi civilni sektor, čiji je doprinos transparentnosti reformskog procesa od izuzetnog značaja“, rekao je Kacin.\nOn je istakao da Srbija ima velike, a potcenjene ljudske i privredne potencijale, koje treba konačno iskoristiti nakon dugogodišnje izolacije i autističnog pristupa ozbiljnim izazovima, a posebno je pohvalio Beograd zbog konstruktivnog pristupa dijalogu sa Prištinom.\n„Srbija je prestala da zauzima neprijateljski stav o kosovskom pitanju otkad je premijer Ivica Dačić pružio ruku svom kosovskom kolegi Hašimu Tačiju“ rekao je Kacin, uz napomenu da su prvi koraci ujedno i najteži.\n„Apsolutno sam siguran da EU neće biti celovita dok joj se ne pridruži i poslednja država sa Zapadnog Balkana“, zaključio je Kacin i izrazio nadu da će na kraju sledećeg saziva Parlamenta.\nU predlogu rezolucije se hvale napori srpskih vlasti na normalizaciji odnosa Beograda i Prištine sprovođenju unutrašnjih reformi.


GI SDP: Neko želi da se slučaj ubistva Ivanovića odugovlači, razvodnjava i zataška GracanicaOnline.Info\n26. septembra 2020. 3 min read\n„Očekivali smo da će kosovske institucije pronaći i počinioce procesuirati, Silvanu Arsović osloboditi svake odgovornosti\n„Očekivali smo da će kosovske institucije pronaći i počinioce procesuirati, Silvanu Arsović osloboditi svake odgovornosti i ukinuti rešenje o privremenoj meri, a mi se posle skoro 3 godine vraćamo na početak“, poručili su ovog jutra iz GI SDP, nakon odluke Apelacionog suda da se optužnica protiv osumnjičenih u slučaju ubistva Olivera Ivanovića vrati tužilaštvu.\nApelacioni sud u Prištini odlučio je juče po žalbi odbrane optuženih za umešanost u ubistvo Olivera Ivanovića da predmet vrati na sam početak. Dugogodišnja saradnica i prijatelj ubijenog političara Olivera Ivanovića – Silvana Arsović jedna je od optuženih prema optužnici Specijalnog tužilaštva.\nIz GI SDP ovog jutra poručuju da je prvom podignutom optužnicom Arsović okrivljena bez ijednog dokaza.\nDrugom optužnicom koja je potom podneta Specijalnom sudu se, kako navode, nastavila nejasnoća pravnih stvari i nedostatak dokaza.\n„Ostavila je nedoumicu da li je to nova optužnica ili proširenje prve optužnice, od koje se razlikuje samo par novih rečenica, zareza ili velikog slova“.\nPoručili su da su saopštenjima ukazivali na sve propuste u radu institucija, a da je pravni tim pisanim putem reagovao na iste.\nPodsećaju da će ubrzo biti tri godine od ubistva Olivera Ivanovića, a da su počinioci ovog dela i dalje nepoznati.\n„Očigledno neko želi da se ovaj slučaj odugovlači, razvodnjava i na kraju zataška. Moraju shvatiti, GI SDP neće dozvoliti da ubistvo Olivera Ivanovića ostane nerazjašnjeno i nerešeno“, zaključuju iz ove građanske inicijative.\nKako je juče potvrdila advokatica Silvane Arsović, optužnica će nakon odluke Apelacionog suda ići tužilaštvu radi uređenja – „odnosno treba da se utvrdi vreme, mesto i način izvršenja krivičnog dela i potvrdi da li ima osnovanje sumnje da su lica kojima se stavljaju na teret krivična dela zaista to i učinila“.\nOptužnica je, prema obrazloženju Apelacionog suda, kontradiktorna i nije u skladu sa postojećim dokazima, te nije moguće postupiti po takvoj optužnici s obzirom na pravnu kvalifikaciju krivičnog dela organizovani kriminal, teško ubistvo, pomaganje u izvršenju krivičnog dela teškog ubistva, poručila je Filipović za RTV Kim.\n„S obzirom na to da jedno delo isključuje drugo te da nije moguće da se postupa po ovakvoj optužnici, nju je potrebno urediti, a na to smo mi ukazivali u toku dosadašnjeg postupka“, poručila je advokatica Silvane Arsović.\nSkoro dve godine kasnije – 2. decembra, Specijalno tužilaštvo Kosova podiglo je prvu optužnicu dok je do sada održano samo jedno pripremno ročište 11. februara, nakon što je prvo zakazano 30. decembra odloženo, jer je tadašnji tužilac Sulj Hodža (Sylë Hoxha), koji je u međuvremenu penzionisan, dostavio novu, izmenjenu optužnicu koja nije bila prevedena na srpski, a za koju je odbrana takođe zatražila prevod na maternjem jeziku optuženih.\nKako je saopšteno na prvom ročištu, Silvana Arsović, okrivljena je za Pomoć u izvršenju krivičnog dela teškog ubistva, što je i krivično delo koje joj se stavljalo na teret ujedno i optužnicom od 2. decembra.\nTags: GI SDP Oliver Ivanović Silvana Arsović slučaj ubistva Olivera Ivanovića\nPrevious RTV Kim: Uskoro laboratorija za PCR testove u Lapljem Selu?\nNext Srbi i Albanci iz Dečana podižu spomenik Bošku Ćiriću\n18. septembra 2021., 01:10


Opšte je poznato da je aerobna sposobnost pojedinca povezana sa kardiovaskularnim rizicima. Poboljšana aerobna sposobnost doprinosi značajno smanjenim kardiovaskularnim rizicima ali poboljšanju niza drugih parametara zdr...\nZa sve sportiste važna je fizička kondicija koju čine tri osnovne komponente: mišićna snaga, izdržljivost i fleksibilnost. Ako je i jedna od ovih komponenti zapostavljena ne može biti ni govora o dobroj kondiciji. Prema ...\nPo dobro poznatom sistemu periodizacije trenažnog procesa u kolektivnim sportovima pa i u fudbalu, tokom pripremnog perioda primenjuju se opterećenja u cilju sticanja visokog nivoa sposobnosti od kojih najviše zavisi tak...\nKi aikido je potekao od ideje osnivača Moriheja Uešibe, koji je veštinu prenosio na svoje učenike. Svaki od tih učenika je nakon učiteljeve smrti razvijao veštinu u skladu sa sopstvenim shvatanjima i mogućnostima, menjaj...\nMAST POBOLJŠAVA UKUS HRANE.... u vezi s tim šta mislite kako nešto što kupite, a prozivođač kaže da nema masti ima dobar ukus... NAKRCANO JE ŠEĆEROM...koji će vas mnogo više nagojiti nego mali procenat masti koji će i...\nIstičući ovu grupu zadataka kao veoma značajnu imamo u vidu činjenicu da zdravlje savremenog čoveka nije na nivou koji zadovoljava. Naime, savremen način života u uslovima automatizacije proizvodnog rada, brzog tempa živ...


Štrajkovi - Blic Online\nMinistarka pravde u privremenim prištinskim institucijama Albulena Hadžiju, planira da poseti sever kosovske teritorije kako bi se upoznala s radom tamošnjih institucija koje, kako kaže, "rade pod uticajem Beograda".\nOd sutra novi talas štrajkova u Nemačkoj\nNemački industrijski radnici ponovo će stupiti u štrajk širom zemlje, saopštio je sindikat radnika "IG Metal", nakon što su propali pregovori ovog vikenda sa poslodavcima oko zarada i radnih časova.\nMetro u Atini danas je obustavio rad u okviru štrajka protiv novih reformi o čijem usvajanju parlament odlučuje 15. januara. U prvom velikom štrajku ove godine, obustava rada metroa, koji svakog dana koristi oko 938.000 putnika, izazvao je saobraćajni kolaps u gradu od 3,8 miliona stanovnika.\nNAJVEĆA BONITETSKA KUĆA O SRBIJI "Umesto smanjenja poreza, investitorima ste ponudili privlačne pakete, a radnici su ostali nezadovoljni"\nSrbija i dalje spada u grupu zemalja sa umerenim rizikom poslovanja i stabilnim rejtingom. Bolji rejting u regionu od nas ima Slovenija koja je okarakterisana kao zemlja blagog rizika, dok niži rejting od Srbije u regiji ima Bosna i Hercegovina kao zemlja veoma visokog rizika.\nŠtrajkovi upozorenja u gazdinstvima “Šuma RS” 15. maja\nZaposleni u više šumskih gazdinstava održaće u ponedeljak, 15. maja, jednočasovne štrajkove upozorenja zbog nezakonitog smanjenja primanja radnika od 1. aprila i donošenja pravilnika o radu preduzeća "Šume Republike Srpske".\nPredsedavajući Predsedništva BiH Mladen Ivanić rekao je večeras da očekuje od Izetbegovića da napravi prvi korak kako bi se rešila politička kriza u BiH. Kada je reč o Republici Srpskoj, Ivanić je istakao da se boji da sledi i vatreno socijalno proleće.\nAPEL AMBASADE SAD U PARIZU Izbegavajte masovna okupljanja\nAmbasada SAD u Parizu pozvala je američke državljane u Francuskoj da budu oprezni zbog najavljenih štrajkova francuskih radničkih sindikata.\nPenziona reforma razbesnela Grke, zemljom se ŠIRE ŠTRAJKOVI\nGrčki novinari priključili su se danas štrajku advokata, lekara, novinara i drugih radnika protiv nepopularnog plana za reformu penzionog sistema.\nOvo je srpski grad sa najviše štrajkova\nStevanović: Ne očekujem masovne štrajkove posle 31. maja\nDržavni sekretar u Ministarstva privrede Dragan Stevanović izjavio je večeras da ne očekuje masovne štrajkove radnika posle 31. maja i dodao da tog dana neće većina preduzeća otići u stečaj.\nLufthanza: Bez štrajkova do kraja jula\nUnija nemačkih pilota "Vereinigung kokpit" saopštila je da je spremna da razgovara sa upravom "Lufthanze" o širokom spektru pitanja u nastojanju da se pronađe rešenje dugotrajnog spora, tokom kojeg je bilo organizovano više od deset štrajkova.\nKASNE PLATE Štrajkom prete i kragujevački grobari\nU većini javno-komunalnih preduzeća u Kragujevcu kasne plate. Najteže je u „Gradskim grobljima“, „Čistoći“ i „Zelenilu“ u kojima se sa isplatom zarada kasni od mesec do šest meseci.\nProsvetari i advokati mogu zatražiti pomoć Agencije za mirno rešavanje sporova\nRepublička agencija za mirno rešavanje radnih sporova nudila je pomoć u posredovanju i rešavanju problema prosvetara i advokata, koji štrajkuju, ali da im je rečeno da ona nije nadležna, kažu nadležni.\nPoreska uprava počela je blokadu računa advokatima koji u poslednjih 40 dana trajanja protesta nisu platili porez državi, saznaje "Danas Pravo".\nBabić: Ništa nas ne plaši\nDržava mora biti jača od svakog pojedinca ili pokreta, bez obzira ko tu državu vodio, mi imamo našu politiku reformi, koju smo obećali građanima i ništa ne može uplašiti ni nas, ni Vladu, ni državu, rekao je šef poslaničkog kluba Srpske napredne stranke (SNS) Zoran Babić upitan da li štrajkovi mogu naterati vlast da odustane od najavljenih mera.\nBrazil će tek da gori\nBrazil potresaju neredi i štrajkovi uoči Mundijala, koji bi od turizma zemlji trebalo da donese tri milijarde dolara.\nEU: Grčka napreduje, mora da nastavi sa reformama\nU vreme kada se Grčka suočava sa štrajkovima u javnom sektoru zbog budžetske štednje, Evropska unija insistira da nepopularna štednja donosi rezultate i da mora biti ispoštovana do kraja.\nGrčka: Školska godina počinje štrajkovima\nNovu školsku godinu u Grčkoj, koja počinje u sredu, obeležiće štrajkovi nastavnika u znak protesta zbog otpuštanja zaposlenih u javnom sektoru. Sindikat nastavnika srednjih škola OLME najavio je petodnevni štrajk od 16. septembra.\nŠtrajkovi danas "tresu" Evropu\nMadrid/Lisabon/Brisel - Radnici širom Evropske unije danas su stupili u generalni štrajk i organizovaće seriju protesta zbog mera štednje njihovih vlada i rastuće nezaposlenosti, a u Španiji je već tokom jutra najmanje 12 ljudi povređeno, a 28 uhapšeno.


NEOSNOVANE OPTUŽBE PROTIV VIŠKOVIĆA - UDAR NA SRPSKU | SRNA\nBANjALUKA, 24. SEPTEMBRA /SRNA/ - Optužbe na račun premijera Republike Srpske Radovana Viškovića za navodni ratni zločini u Srebrenici udar su na Republiku Srpsku, izjavio je ministar rada i boračko-invalidske zaštite Srpske Duško Milunović.\n"Lažnim izjavama zaštićenih svjedoka pokušava se unijeti strah. Republika Srpska mora preispitati ulogu pravosudnih institucija na nivou BiH, jer za brojne zločine nad Srbima niko nije odgovarao", rekao je Milunović za Radio Republike Srpske.\nOn ističe da se sada, bez ikakvih dokaza, optužuje premijer Višković, a krajnji cilj je urušavanje institucija Republike Srpske i stvaranje takvog ambijenta da se svi osjećamo nesigurno.\n"To neće uspjeti ovaj putu! Republika Srpska mora da ispita i preispita ulogu pravosudni institucija u BiH i postavi pitanje - kome su one bitne i kome trebaju? Meni na ovakva način ne trebaju kao Srbinu koji živi u Republici Srpskoj", naglasio je Milunović.\nOn je ponovio da pravosuđe BiH ima selektivan pristup kada je riječ o suđenjima za ratne zločine jer je komandna odgovornost uvijek rezervisana za Srbe, te upitao koliko je Bošnjaka odgovaralo za pokolj na Ozrenu ili ono što su činili u Viskoj Krajini i Sarajevu.


EU i NATO ne smiju biti ravnodušni na narasle tenzije u Crnoj Gori - Crnogorski Portal\nOn je kazao da nema vremenaza ravnodušnost NATO i EU, navodeći da bi međunarodna zajednica morala biti aktivnija otvoreno ukazujući na to koliko je potrebna stabilnost u Cmoj Gori.\n“Imajući u vidu istoriju ruskog miješanja u regionu, jedan od njenih ciljeva jeste stvaranje etničkih i vjerskih tenzija. Jednom kada eskaliraju, teško ih je obuzdati. To je velika opasnost”, naglasio je Dempsi, dodajući da bi NATO i EU trebalo da imenuju posebne izaslanike u Cmoj Gori koji bi posredovali.\nDempsi je ocijenio da EU, ako je ozbiljna po pitanju integracije Cme Gore, mora biti glasnija i „praktičnija”.\n“Rusija će nastaviti da koristi trenutne političke strukture da odvrate Cmu Goru od puta ka EU. Što se tiče NATO-a, on mora biti aktivniji na terenu, putem vježbi, komunikacije i bližeg uključivanja i saradnje sa institucijama i civilnim društvom”, naveo je Dempsi.\nNiko ne može da preinači referendumsku Crnu Goru\nNATO Evropska unija (EU)


Nikolić razgovarao sa Kećijangom\nPremijer Kine Li Kećijang rekao je da Kina cijeni balansiranu strategiju Srbije između istoka i zapada i spremnost da bude stub u saradnji između Kine i EU.\nLi je tokom susreta sa predsjednikom Srbije Tomislavom Nikolićem rekao da je tradicionalno prijateljstvo između dvije zemlje sada na najvišem nivou.\nKina smatra da je saradnja sa Evropom, uključujući i saradnju sa zemljama Centralne i Istočne Evrope, u korist evropskih integracija.\nLi je izrazio zadovoljstvo što je imao priliku da posjeti Srbiju i prenio je Nikoliću pozdrave kineskog predsjednika Si Đinpinga.\nLi je rekao da je Samit Kine i zemalja centralne i istočne Evrope bio veoma uspješan, a da saradnja sa tim zemljama predstavlja dio saraadnje sa EU.\nPrema njegovim riječima, Kina je i dalje zemlja u razvoju.\n"Poslije reformi i otvaranja prema svijetu mi smo fokusirani na ekonomski razvoj i poboljšanje životnog standarda građana. Pred nama je dug put i saradnja između Kine i Evrope", rekao je LI, dodavši da je EU najveći trgovinski partner Kine.\nPredsjednik Srbije Tomislav Nikolić ocijenio je da je Kina "uvjek veoma mudro usmjeravala privredu" i da može da posluži kao dobar primjer državi Srbiji koja se "sklanjala od privrede i pustila kapitalu da sam odlučuje bez planiranja".\n"Mislim da ste imali uspješan razgovor tokom samita Kine i 16 zemalja centralne i istočne Evrorpe, da ste naišli na različita reagovanja u Evropi, neki koji misle da su mnogo veliki žele da minimiziraju značaj Kine u Evropi", rekao je Nikolić.


Mađarska zatvorila granični prelaz sa Srbijom zbog migrantskog talasa - Novinar.rs\nMađarska policija je saopštila da je juče „privremeno zatvorila“ jedan granični prelaz sa Srbijom kako bi presekla put na mestu gde se okupila velika grupa migranata u pokušaju da pređe granicu, javila je agencija Frans pres.\n„Granični prelaz na putu Tompa je privremeno zatvoren zbog velikog broja migranata u blizini srpske strane“, navela je policija na sajtu.\nNeimenovani srpski policajac potvrdio je agenciji Frans pres da se „oko 100 migranata“ nalazi u graničnom pojasu između Srbije i Mađarske.\nRadio-Televizija Srbije (RTS) javila je ranije danas da je nekoliko stotina migranata koji su se organizovali preko društvenih mreža, došlo do prelaza Kelebija na granici Srbije i Mađarske, gde su ih sačekale barikade i mađarska interventna policija.\nPo informacija mađarske televizije, granična policija Mađarske je privremeno zatvorila prelaz Kelebija, dodala je RTS navodeći da su migrante sačekale barikade koje je postavila mađarska policija i stotinak policajaca iz specijalnog voda interventne jedinice.\nNa transparentima migranata piše da su izbeglice, a ne kriminalci, da žele u EU, da se edukuju i da su gladni, prenela je RTS i dodala da migranti kažu da su iz Maroka, Sirije, Palestine, Iraka i Irana.\nPosted in DRUŠTVOTagged #GRANIČNI PRELAZ #MAĐARSKA #MIGRANTI #SRBIJA


Beta 9. septembra 2019. 08:25\nPredsednik Narodne stranke Vuk Jeremić izjavio je da će se u narednih nekoliko nedelja odigrati „bitka za dušu opozicije“, jer će uslediti „strašni pritisci“ – kako režima iznutra tako i dela medjunarodne zajednice od spolja, na opozicione stranke da se odreknu bojkota i izadju na izbore.\n„Neke naše partnere će pokušati da namame kombinacijom ’nepristojnih ponuda’ i pritisaka. Narodnu stranku nisu ni pokušali, jer znaju da smo ljudi koji nepomirljivo stoje iza svojih uverenja i odluka, a odlučili smo da bojkotujemo izbore. Nadam se da niko iz prave opozicije neće pokleknuti, ali sačekajmo da vidimo ko će ostati da drži zajednički front“, rekao je Jeremić u Lazarevcu gde je razgovarao sa članovima stranke i gradjanima., prenela je danas Narodna stranka.\nJeremić je istakao da su jučerašnji lokalni izbori u Medvedji jasno pokazali da nema uslova za normalne izbore, jer su se i tamo pojavili džipovi sa zatamnjenim prozorima bez registarskih tablica, „režimski aktivisti maltretirali su gradjane, a sve se to dogadjalo u trenutku dok se vlast vanredno trudi da pokaže kako je situacija u Srbiji normalna“.\nPredsednik Narodne stranke je naveo da najbrži način da se „diktatura relativizuje i da joj stane na put vodi preko toga da joj se bojkotom oduzme legitimitet“, i da će tek posle toga režim biti primoran da obezbedi izbore pod značajno boljim uslovima.\n„Nakon što karte padnu i tada se pokaže ko je na kojoj strani – svi koji pristanu da izadju na izbore biće na strani vlasti, a svi koji se budu opredelili za bojkot su protiv nje – krenućemo u intenzivnu kampanju. Ta kampanja za bojkot će biti teža od izborne, jer nećemo imati pristup najuticajnijim medijima. Ići ćemo po Srbiji, obilaziti mesto po mesto i objašnjavati gradjanima razloge za bojkot“, naveo je Jeremić.\nOn je objasnio da će biti nelegitimne sve odluke institucija izabranih posle izbora koje će opozicija bojkotovati, kao i svi medjunarodni ugovori koje će vlast potpisati, uključujući eventualno i sporazum o „razgraničenju“ po kojem bi Priština dobila stolicu u UN.\n„To izaziva nelagodu u medjunarodnoj zajednici, jer će naredna vlast moći da kaže da je takvi ugovori ne obavezuju. Režim predsednika Srbije i SNS-a Aleksandra Vučića je hranjen, tolerisan i pušten da mutira u čudovište jer je nekome bio potreban da završi posao sa Kosovom. Taj dug sada dolazi na naplatu“, rekao je predsednik Narodne stranke.\nJeremić, koji je i bivši ministar spoljnih poslova Srbije i predsednik Generalne skupštine UN, rekao je da je, prema njegovim pouzdanim saznanjima, Vučiću na nedavnom sastanku sa državnim sekretarom SAD Majkom Pompeom, „kojem je sa srpske strane prisustvovao i bivši britanski premijer Toni Bler“, rečeno da „završi sa Kosovom i date su mu odrešene ruke da to učini“.\n„Ako dozvolimo Vučiću da potpiše tzv. sveobuhvatni pravno obavezujući sporazum sa Prištinom i ako on bude garant nezavisnosti Kosova, bojim se da ćemo se zabavljati o svom jadu još dugi niz godina“, dodao je Jeremić.\nOn je naveo da je ekonomski program prioritet Narodne stranke i istakao da su za održiv ekonomski napredak ključni suzbijanje korupcije i uspostavljanje vladavine prava, odnosno efikasnog i nezavisnog pravosudja.


Kicu: Do kraja maja imaćemo 5 miliona vakcinisanih\nTanjug 5. aprila 2021. 14:26\nBUKUREŠT – Rumunski premijer Florin Kicu izjavio je danas da će Rumunija imati neophodne doze vakcina protiv korona virusa, tako da bi, po najlošijem scenariju, do kraja maja trebalo da bude vakcinisano pet miliona građana.\nOn je na konferenciji za novinare pozvao političare i predstavnike crkve da učestvuju u kampanji za vakcinaciju stanovništva, prenosi Ađerpres.\n„Ovo su dva veoma važna meseca za nas – april i maj – jer ćemo tada dobiti između osam i 8,3 miliona vakcina. U najgorem slučaju vakcinisaćemo pet, a u najboljem oko 6,3 miliona građana. Pet miliona je važan broj, jer je to 35 odsto punoletnog stanovništva“, rekao je Kicu.\nPrema njegovim rečima, do kraja jula u Rumuniju će stići neophodnih 10 miliona doza vakcina.\n„Idemo brže od planiranog, ali veoma je važno za građane da se vakcinišu“, rekao je Kicu.


U Leskovcu policija trenira strogoću: "Paukom" pokušali da ukloni automobil sa protesta - JUGPRESS\nU Leskovcu policija trenira strogoću: “Paukom” pokušali da ukloni automobil sa protesta\nU Leskovcu je na samom kraju današnjih protesta građana nezadovoljnih odlukom Vlade o povećanju cene benzina policija pokušala “paukom” ukloni vozilo koje je bilo prvo u koloni .\nPedesetak automobila je blokiralo prolaz u centru grada u glavnoj ulici na potezu od Robne kuće do Tehnološkog fakulteta.\nVrlo brzo se stvorila gužva oko tog vozila koje je bilo okruženo sa petnaestak policajaca.\nPored njih su bili demonstranti koji nisu dozvolili ukljanjanje, a mora da se kaže i da su to činili na vrlo korektan način, bez ikakve galame, psovki, uvreda ili bilo kojih ružnih reči.\nNa tvrdnju policije da je vozilo nepropisno parkirano i da mora da se plati kazna, građani su skupili dobrovoljni prilog i platili kaznu za svog kolegu.\nJedan od učesnika protesta, Srđan Jovanović, kaže za JUGpressda ne pripada ni jednoj političkoj opciji, niti ga politka interesuje.\n„Hoću da se zna da nismo mi ni protiv Vučića, ni protiv ministra, ni protiv Pere ložača, mi smo nezadovoljni građani ove zemlje. A naše nezadovoljstvo je inicirano povećanjem cene goriva. Lično, nije mi jasno zašto nema više ljudi koji protestvuju, jer ovo nije politički, ovo je ekonomski problem koji pogađa sve nas, “ rekao je Jović.\nPolitičari dovode investitore koji nam daju najniže plate u regionu, a cene najviše. Zato su onda protesti politički, jer se osećaju prozvanima. Investitori sa većim platama se lociraju na severu, a nama su dobri i oni koji daju minimalce, nismo mi navikli da imamo. …\nJuni 12, 2018 12:53 pm


NA UDARU AMERIČKI POLJOPRIVREDNI PROIZVODI! Svjetska trgovinska organizacija odobrila zahtjev EU za carine na robu iz SAD-a zbog Boeinga - GlobalCir\nTijelo za rješavanje sporova Svjetske trgovinske organizacije (WTO) u ponedjeljak je odobrilo Evropskoj uniji “carine odmazde” na američku robu vrijednu četiri milijarde dolara (3,4 milijarde eura), kao odgovor na američke subvencije proizvođaču aviona Boeing.\nEU je tražila carine u iznosu 8,6 miliona dolara, kao odgovor na carine koje su SAD uvele vezano za evropske subvencije Airbusu prošle godine.\nSankcije Evropske unije prvobitno je odobrio revizor WTO-a 13. oktobra, ali trebalo je odobrenje 164 države članice trgovinskog tijela.\nU ponedjeljak je predstavnik WTO-a u Ženevi najavio da su članice WTO-a odobrile zahtjev Evropske unije za odobrenje izricanja mjera odmazde protiv Sjedinjenih Država zbog nepoštivanja presude WTO-a u vezi sa subvencijama američke vlade za Boeing.\nOčekuje se da će EU sada odrediti carine na američku poljoprivrednu opremu i poljoprivredne proizvode, javlja DW.


Dok u Hrvatskoj vozači koji na naplatnoj rampi nemaju ni novac ni platnu karticu pišu posebnu izjavu o neplaćenoj putarini, uz obavezu da je plate u roku od 15 dana, u Srbiji ćete ukoliko se nađete u takvoj situaciji morati, ipak, da potražite pomoć prijatelja. Odnosno, da sačekate na naplatnoj rampi dok vam neko ne donese novac – što važi čak i za strance. Izuzetak su samo oni koji su pokradeni tokom putovanja, ali moraju da to dokažu policijskim zapisnikom. U tom slučaju, važi posebna procedura i mogućnost da putarinu plate kasnije. Kako saznajemo u „Putevima Srbije”, mogućnost naknadne naplate putarine na osnovu izjava u našoj zemlji ukinuta je još 2012. godine zbog mnogih zloupotreba, uglavnom auto-prevoznika. – Sve do 31. 5. 2012. u Srbiji je postojala mogućnost


Foto: Facebook | Stevandić: Ujedinjena Srpska neće sklapati koalicije sa SDS-om i PDP-om\nSrna 04.06.2020 19:36\nSTANARI - Ujedinjena Srpska na lokalnim izborima neće sklapati koalicije sa SDS-om i PDP-om, a u Stanarama će za načelnika opštine podržati nestranačku ličnost Radojicu Čelića, rekao je predsjednik Ujedinjene Srpske Nenad Stevandić.\n"Ujedinjena Srpska je odlučila da ne pravi nikakvu političku trgovinu ko će koga gdje podržavati, odnosno mi nećemo tražiti od naših partnera na nivou Republike da obavezno podržavaju naše kandidate zato što ćemo mi podržavati neke kandidate SNSD-a i partnera u drugim dijelovima Republike", naglasio je Stevandić.\n"Zbog toga Ujedinjena Srspka sa punim ponosom kaže da neće tražiti podršku, iako će se obradovati ako ona dođe, ali neće tražiti podršku za kandidate koje predloži za načelnike i gradonačelnike, a biće ih, ako se ne varam, pet", izjavio je Stevandić novinarima prije početka Predsjedničkog kolegijuma ove stranke, koji se održava u Stanarima.\n"U momentu kada sam bio u Timu, koji je u Kliničkom centru napravio 400 kreveta, 200 je već bilo zauzeto. Da je bilo zauzeto i tih drugih 200, mi se ne bi mogli boriti protiv pandemije, trebalo bi još prostora", izjavio je Stevandić i ocijenio da je danas u domenu gatanja da li je bolnica bila potrebna ili ne.\n"U to vrijeme niko se nije bavio pričom da ona ne treba. U to vrijeme nismo znali šta će biti", ukazao je Stevandić.


Gde se to "kriju" najbolji ljubavnici na svetu?\nMens Helath 0 komentara\nUradite ovo ako želite najbolji seks ikada\nDa li je Putinova "ljubavnica" trudna ili se tek porodila?\nBivša ruska olimpijska gimnastičarka i navodna Putinova ljubavnica Ana Kabajeva (32) pojavila se u javnosti prvi put otkako se spekulisalo da je ruskom predsedniku podarila ćerku.\nZaradili 311 prijava zbog glasnog seksa\nJedan par iz Bruklina je toliko glasan tokom seksa, da su ih američki mediji prozvali "najglasnijim ljubavnicima u Njujorku".\nUbistvo i samoubistvo: Crvena ruža između dva beživotna tela\nU blizini Sanskog Mosta otkrivena su u nedelju beživotna tela Bogdana Popovića (67) i Janje Bijeljin (29), koji su živeli u okolini Bačke Palanke.


Čudom ostao živ: Šumara ubolo 67 stršljenova\nČuda se dešavaju - kratko kaže skromni šumar Radenko Mršić (49) iz Oštre Luke, dok objašnjava kako je preživio ubod roja opasnih stršljenova.\n"Najprije sam osjetio jedan, pa dva i tri uboda, ali zbog velike prašine nisam odmah shvatio šta se dešava. Kada sam vidio koji su insekti u pitanju, počeo sam da bježim i ubrzo shvatio da se tako neću spasiti, jer su minuti postali dragocjeni. Kao u magnovenju, bacio sam se na zemlju i valjao se gotovo 300 metara, a ujedi nisu prestajali. Tek kada sam stigao do potoka, odakle više nije bilo kud, pošao sam ka komšiji na traktoru", veli Radenko.\n"Sve me je boljelo i strahovao sam od smrtonosne reakcije, a najteže mi je bilo kada smo prošli pored moje kuće, jer nisam znao da li ću se ikada vratiti. Ipak, nisam dozvolio da me ophrva panika i srećno smo stigli do ljekara koji su mi ukazali pomoć i izbrojali čak 67 uboda po glavi, vratu i leđima. Srećom, nisam imao gušenja, a poslije terapije doktora Marinka Kecmana i medicinske sestre Vesne Milivojše sam ubrzo bio u svom domu", zaključuje Mršić.\n"Ubod ose, pčele i stršljena je isti, ali ovaj poslednji ostavlja dublji i bolniji trag. Najvažnije je ne paničiti i brzo potražiti pomoć, posebno ako žrtve znaju da su alergične, mada je njima najbolje da u prirodu uvijek ponesu i injekciju s odgovarajućom dozom adrenalina", zaključuje dr Marinko Kecman.\nNajmanje 47 ljudi poginulo u napadu u džamiji, "Islamska država" preuzela odgovornost\nIspovijest Srbina kog su pretukli specijalci ROSU: Prijetili su nam ubistvom\nNovi detalji drame: Napadač iz Rusije otpočeo krvavi pir prije nego što je stigao na univerzitet\nGradiška - Pijani ispred bolnice verbalno napali policajce


Hocu.ba ReLOaD poziv za projekte u Maglaju – Hocu.ba\nReLOaD poziv za projekte u Maglaju\nZa zainteresovane predstavnike OCD planiran je trodnevni Trening upravljanja projektnim ciklusom (PCM) koji počinje 25. aprila 2019. godine u 10,00 sati u Domu kulture „Edhem Mulabdić“. Za učešće na treningu neophodno je izvršiti prijavu putem email na [email protected] najkasnije do 23. aprila do 14,00 sati.Informativni sastanak sa zainteresovanim organizacijama „Otvoreni dan“ će biti održan 9. maja 2019. godine od 11,00 do 12,00 sati u Domu kulture „Edhem Mulabdić“. Potencijalni aplikanti će tokom sastanka biti detaljnije upoznati sa pozivom, načinom prijavljivanja, kriterijima, itd.\nOsim toga, dostupan je i dokument, Informacije o čestim greškama, koji daje pregled najčešćih grešaka, kao i druge dokumente javnog poziva, kao i često postavljana pitanja (FAQ). Oba dokumenta su rezultat ranije objavljenog poziva u općini Maglaj i odnose se na nove podnosioce zahtjeva kako bi se izbjegli isti ili slični prekršaji tokom ovog poziva.PREDAJA APLIKACIJA:\n« FMRPO finansira projekte prihodima prikupljenim od igara na sreću\nPoziv studentima na prijavu na radionicu “Mobile Reporting” »


Naslovna Fudbal Domaći fudbal Stanojević blizu Špica i Jokanovića, ako bude po planu izjednačiće se sa...\nIvan Obradović ostaje u Humskoj. što je i bila želja Aleksandra Stanojevića (FOTO: Miroslav Todorovic Tosa/Starsport)\nPartizan je u sredu, nešto oko 21 čas obezbedio plasman u finale Kupa Srbije. To je bio i povod za kraću priču o rezultatima koje je na klupi crno-belih ostvario Aleksandar Stanojević.\nPodsetimo, Stanojeviću je ovo drugi mandat na klupi kluba iz Humske, a nasledio je Sava Miloševića.\nPoslednji trijumf je bio sinoćnji protiv Vojvodine.\n-Jučerašnjim, sedmim uzastopnim plasmanom ekipe u finale Kupa Srbije, igrači Partizana su omogućili svom treneru da on za mesec dana, a potom i do kraja ove kalendarske godine, postigne i neka lična ostvarenja koja će ostati zapisana za sva vremena – navedeno je u tekstu na sajtu crno-belih, a zatim i nastavljeno.\n-Tačno pre dva meseca (21. februar), na prvenstvenoj utakmici protiv surduličkog Radnika u Humskoj, današnji šef struke crno-belih je jubilarni 100. put vodio Partizan u takmičarskim utakmicama. Ta cifra se nakon jučerašnjeg polufinala Kupa Srbije 2020/21 u Novom Sadu popela do “kote 111”, a Aleksandar Stanojević se sa njom trenutno nalazi na osmom mestu večne liste.\nNeprikosnoven po broju trofeja je Ljubiša Tumbakovića (devet), a iza su Ilješ Špic i Slaviša Jokanović koji su osvojili po dve titule i dva nacionalna kupa.\nStatistika učinka trenera FK Partizan, Stanojević na osmom mestu po broju utakmica (FOTO: FK Partizan)\nOdmah iza njih se nalazi Stanojević, koji će 25. maja u finalu Kupa Srbije imati priliku da se trofejno potpuno izjednači sa Špicem i Jokanovićem.\nPobedom u Novom Sadu i plasmanom u finale Kupa, Partizan će do kraja sezone odigrati ukupno još sedam utakmica, najpre šest prvenstvenih u periodu posle čega će 25. maja biti odigrano finale i time biti spuštena zavesa na sezonu 2020/21.\n🎙▪IZJAVA – Šef stručnog štaba g. Aleksandar Stanojević nakon odigrane utakmice polufinala Kupa Srbije, #FKVojvodina 0⃣ – 1⃣ #FKPartizan\n#⃣▪#FKPartizan #KupSrbije pic.twitter.com/53g4vi9Rkh\n— FK Partizan (@FKPartizanBG) April 21, 2021\nSezona 2021/22 će početi u julu (evrokvalifikacije), a za domaće prvenstvo će se još videti. U Evropi je potrebno uspešno prebroditi tri kvalifikaciona kola (šest utakmica) kako bi se izborio plasman u grupnu fazu Lige konferencija, u kojoj se do kraja kalendarske godine igra takođe šest utakmica.\nSledeće sezone će Super liga Srbije ponovo brojati 16 ekipa, a jesenji deo čini prvih 15 prvenstvenih kola. Sistem takmičenja u Kupu Srbije je već godinama takav da se u toku jesenje polusezone igraju dve runde (1/16 finala i 1/8 finala).\nAko Partizan uspe da sa sadašnjim trenerom uđe u grupnu fazu Lige konferencija i prebrodi početna dva kola Kupa Srbije, Stanojević će se do kraja ove kalendarske godine sa 147 utakmica na večnoj listi trenera crno-belih izjednačiti na trećem mestu sa Stjepanom Bobekom.\nPrethodni tekstPOLEDICA ZA MERIDIAN SPORT: Prva liga je paravan za nameštanje utakmica, PRAVI Borac ne postoji!\nSledeći tekstAko Mbape ne dođe niko neće da se ubije!\nJNA79 22/04/21 12:25 At 22/04/21 12:25\nVrhunski radio posao, nij ni trebao da napušta klupu.\nSamo da pobedimo cigane u Kupi inače će nam pomerati guzice i ispirati uši jedno vreme!


Na Mon Blanu poginulo pet planinara — Radio Velkaton : Radio Velkaton\nRadio Velkaton > Svijet > Na Mon Blanu poginulo pet planinara\nTijela pet planinara pronađena su danas na Mon Blanu, najvišoj evropskoj planini, navode izvori bliski istrazi, a prenosi AFP.Šest članova grupe planinara, uključujući i vodiča, nestali su u utorak uveče tokom jakog nevremena. Oni su pokušavali da osvoje vrh Egij Daržantijer, koji je na visini 3.902 metara na Mon Blanu.\nTokom ove sezone bilo je više smrtnih slučajeva među planinarima, a profesionalni vodiči na toj planini smatraju da je razlog za to što je Mon Blan postao “otvoren za sve turiste”, a ne samo za profesionalce i one koji su obučeni da se penju uz prisustvo vodiča.\nDva belgijska državljanina pronađena su mrtva 2. avgusta, a šestoro planinara poginulo je između 15. i 30. jula. Među njima bila su dva Irca, dvojica Finaca, jedna osoba iz Njemačke i jedna iz Francuske.\nRanije ovog mjeseca javnost je bila zapanjenja pokušajem jednog američkog državljanina koji je krenuo da se penje na Mon Blan sa devetogodišnjim sinom i 11-godišnjom ćerkom. Na sreću, ova porodica je izbjegla povrede.


Nakon prolećnih dana u februaru, ponovo nam dolazi zima. Biće ledenih dana, snega i kiše, a prema najavama meteorologa, to nije jedini udar zime u narednim mesecima.\nČuveni meteorolog Nedeljko Todorović najavio je da nas od četvrtka očekuje nagla promena temperature. Što smo uživali u lepom vremenu u februaru, uživali smo, sada, prema njegovim rečima, sledi preokret.\n– Glavna promena dolazi u četvrtak, ujutru na severu, a kasnije na jugu i jugoistoku. Biće jače naoblačenje sa kišom, koja bi kasnije u toku dana prelazila u sneg uz jako zahlađenje. Temperatura bi oscilirala u toku dana, a uveče će ići čak i ispod nule – pojasnio je on i dodao:\n– Stvoriće se manji snežni pokrivač, a od petka nas u narednih pet do sedam dana očekuje pravo zimsko vreme, sa velikim minusom, posebno u jutarnjim satima – navodi meteorolog.\nTodorović dodaje i da će poslednja sedmica februara biti ponovo topla, ali da to ipak nije kraj zimi. – I u martu možemo očekivati nekoliko hladnih dana, između 10. i 20, treba očekivati hladniji period sa mrazevima – naglašava meteorolog za Kurir.\n← Sjajna Olga u drugom kolu\nPočela isplata uvećanih penzija: Prosečno leže 1.600 dinara više nego do sada! →\nU Beogradu danas svečana promocija najmladjih oficira Vojske Srbije\nDa li Srbiji preti potpuno zatvaranje ugostiteljskih objekata?


Termin cetvrtkom od 20h namenjen je emisiji pod nazivom TOP 10. Lista najnovije HOUSE&POP strane muzike. Deset trenutno najpopularniji klupskih svetskih hitova svrstanih u Top 10 listu Radio Ade.\nVreme emitovanja: četvrtak od 20:05\nEmisija Extreme Sound, u sadašnjem obliku, nastala je 2008. godine. Emisija je pokrenuta sa idejom da se aktuelna muzika, kako sa strane tako i sa domaće clubbing scene, upakovana u jednočasovni mix, promoviše na najbolji način. Autori emisije, DJ/Producentski dvojac Supertons, potrudiće se da zadovolje istančan sluh clubbera koji su u potrazi za dobrom žurkom i koji razumeju reč elektronska muzika. Emisiju karakterišu i gostovanja poznatih DJ-eva. Neka od imena koja su gostovala: D.O.N.S., Jesse Voorn, Koen Groeneveld, Blacksoul, Malibu Breeze, Youri Donatz\nVreme emitovanja: subotom od 16:05 do 17:00, repriza četvrtkom od 23:05 do 24h\nKontakt emisija narodne muzike\nDakle, slušaoci od ponudjena 3 muzička predloga biraju jedan, koji im se najviše sviđa iz oblasti starogradske i izvorne muzike, novokomponovane, i današnje nove muzike, koja podseća na narodnu pesmu.\nAutor emisije: Nebojša Radulaški\nVreme emitovanja: ponedeljkom od 20:00 do 22:00


Osvetljenje na Marakani nedovoljno, počeli radovi na stadionu Partizana /FOTO/\nSavetnik UEFA, Dejvid Harli, obišao je stadion Crvene zvezde i izvršio merenja osvetljenja na našem najvećem sportskom objektu. Ujedno, počeli su i radovi na zameni travnate podloge na stadionu Partizana, a oba projekta se finansiraju iz Dopunskog fonda UEFA i namenskog ulaganja Fudbalskog saveza Srbije.\n"Naš gost nije izvršio sva merenja, koja su u ovakvim prilika uobičajena, jer se već na probnim testovima uverio da osvetljenje ne ispunjava potrebne standarde. Gospodin Harli je prvobitno obišao stadion po dnevnoj svetlosti, a zatim se sa upaljenim reflektorima uverio da je problem mnogo složeniji od same zamene dotrajalih sijalica", rekao je Nebojša Ivković, domaćin u ime Fudbalskog saveza Srbije.\n"Prema onome što smo čuli iz prve ruke, u saniranju reflektora postojaće nekoliko faza i svaka zahteva adekvatno vreme za završetak radova. Zato je, u ovom trenutku, teško odrediti rokove u kojima će radovi biti okončani. Jedino što smo saznali je da je predstojeći projekat obiman i veoma zahtevan sa više aspekata", rekao je Ivković.\nPored mnogih poslova, koje očekuju budućeg izvođača radova, mora se izmeriti i statička stabilnost nosača reflektora, koji su stari više od pola veka. Od rezultata stručne analize, koju će uraditi Dejvid Harli, zavisiće kojim tempom će radovi na obnovi reflektora teći i u tom segmentu izvođenja radova.\nKao prvi posao u okviru saradnje FSS-a i UEFA, počeli su radovi na zameni travnate podloge na stadionu Partizana, gde će naša reprezentacija odigrati prve dve kvalifikacione utakmice na domaćem terenu - protiv Albanije (14. oktobra) i Danske (14. novembra).\n"Fudbalski savez Srbije još jednom izražava zadovoljstvo zbog početka velikog projekta i zahvalnost partnerima i prijateljima iz UEFA", navodi se u saopštenju FSS-a, čije fotografije vam i prenosimo.


SEAT martovska prodajna akcija\nOd početka marta, SEAT u Srbiji je za većinu svojih modela pripremio specijalnu prodajnu akciju\n13. Mar 0\nNa primer, Best Buy automobil u Evropi novi SEAT Leon u toku trajanja ove akcije ima preporučenu cenu već od 15.990 evra. U pitanju je SEAT Leon 1.0 TSI koji između ostalog sadrži i aluminijumske felne, tempomat, Bluetooth, media System plus od 8.25”, LED prednje farove, climatronic. Dok je za ljubitelje snažnijih motora i sportskih karakteristika model SEAT Leon FR snage 150 KS, sa automatskim menjačem u martovskoj prodajnoj akciji dostupan je sa uštedom od 4.500 evra.\nSEAT Arona, jedan od najprodavanijih SEAT modela, sada ima preporučenu maloprodajnu cenu već od 14,990 evra. U pitanju je SEAT Arona 1.0 TSI snage 95KS. Posebno se ističe ponuda ovog modela u nivou opreme Style sa dodatnim opcionalima koji su uključeni u cenu, a to su SEAT Digital Cockpit, Aluminijumske felne, Navigacioni uređaj od 8”, prednji i zadnji parking senzori, kamera za vožnju unazad, Wireless punjač mobilnih telefona. Preporučena cena ovako opremljenog modela u martovskoj prodajnoj akciji iznosi 16.990 evra.\nNajveći SEAT model, SEAT Tarraco u toku ove akcije ima preporučenu cenu već od 24.990 evra i to sa motorom snage 150 KS i opremom koja između ostalog sadrži FULL LED svetla, navigacioni uređaj 9,2”, kameru za vožnju unazad, metalik boju, Driving profile selection.\nProdajni adut u ponudi modela Ateca je automobil sa benzinskim 1.5 TSI motorom snage 150 KS i sa automatskim DSG menjačem, parking senzorima napred i pozadi, navigacionim uređajem i aluminijumskim felnama od 17” koji će biti u ponudi sa uštedom od čak 5,899 evra. Vozila su proizvedena 2021. godine i većina se već nalazi kod ovlašćenih SEAT prodavaca gde je moguće zakazati i test vožnju.


Nenad Čanak - Dnevni list Danas\nPočetna » Nenad Čanak » Page 8\nKo je još kriv osim trenera\nOčekivano, iako veoma ružno urađeno! Miroslav Nikolić dobio je otkaz u Partizanu i od danas Nenad Čanak će preuzeti ulogu prvog trenera trofejnog srpskog kluba.\nPiše: N. M. 14. 12. 2017.\nČanak: Vojvodina nema ni separatiste ni autonomiju\nNe mislim da će me nakon pretnji na društvenim mrežama od strane ljudi koji se kriju iza lažnih profila neko zaista likvidirati, međutim, stalnim ponavljanjem da je neko izdajnik i neprijatelj stvara se atmosfera u kojoj neko može da me prepozna na ulici i izbode nožem.\nPiše: M. D. Miljković 24. 10. 2017.\nČanak pisao španskom ambasadoru zbog Katalonije\n– Predsednik LSV Nenad Čanak, povodom hapšenja lidera borbe za nezavisnost Katalonije i suspendovanja autonomije te pokrajine, uputio je pismo ambasadoru Španije u Beogradu Migelu Fuertesu Suaresu u kome apeluje za mirno rešenje krize koja potresa Španiju, prenosi FoNet.\nPiše: P. D. 19. 10. 2017.\nKostreš: Nadam se da institucije EU vide nasilje iz Madrida\nZadivljujuća je odlučnost građanki i građana Katalonije da mirnim putem na demokratski način iskažu svoju volju.\nPiše: L. V. 1. 10. 2017.\nČanak: Nisam Vučićev čovek\nNisam Vučićev čovek, kao što nisam bio ni Tadićev, ni Đinđićev, rekao je lider Lige socijaldemokrata Vojvodine (LSV) Nenad Čanak Blicu i ocenio da opozicija sa jedinim sloganom „Dole Vučić“ ne može učiniti značajniji korak i da „bitka za Beograd“ ne sme biti bitka za plen umesto da bude „odskočna daska za suštinske pomake u Srbiji“.\nČanak: Srebrenička tragedija da uđe u školski program\nObaveza Vlade Srbije je da njeni najviši predstavnici dođu na komemoraciju u Potočare i pokažu iskrenu nameru suočavanja sa prošlošću, rekao je Nenad Čanak u Srebrenici. On je dodao da srebrenička tragedija treba da uđe u školski program u Srbiji, piše na N1.\nPiše: Danas Online 11. 7. 2017.\nČanak: Negiranjem genocida u Srebrenici umivamo se blatom\nPrisustvovaću komemoraciji u Potočarima kod Srebrenice jer smatram da je suočavanje sa prošlošću, naročito sa njenim najmračnijim stranama poput srebreničke tragedije, uslov boljeg života na ovim prostorima.\nPiše: M. D. Miljković 7. 7. 2017.\nJasno je da nema zaokreta u odnosu na prošlu i protprošlu Vladu, jer ni ovog puta u ekspozeu ni jednom rečju nije pomenuta Vojvodina, izjavi je danas u Skupštini Srbije predsednik Lige socijaldemokrata Vojvodine Nened Čanak.\nPiše: FoNet 28. 6. 2017.\nNaravno da idem na inauguraciju, dobio sam poziv, a osnovna pristojnost nalaže da se na takve pozive odgovori, izjavio je danas lider Lige socijaldemokrata Vojvodine (LSV) Nenad Čanak za N1, ali je dodao da poslanici te stranke neće glasati za vladu Ane Brnabić.\nPiše: Fonet 23. 6. 2017.\nNenadu Čanku upućene pretnje smrću\nPredsedniku Lige socijaldemokrata Vojvodine Nenadu Čanku juče su upućene pretnje smrću na društvenoj mreži Fejsbuk.\nČanak razgovarao sa Ditmanom o evropskoj agendi\nUmesto Marinike Tepić, Čanak u Odboru za evropske integracije\nUmesto Marinike Tepić koja je krajem januara napustila Ligu socijaldemokrata Vojvodine novi član skupštinskog Odbora za evropske integracije, kako je odlučeno danas u Skupštini Srbije je lider LSV Nenad Čanak .\nPiše: M.R.M 21. 4. 2017.\nPoziv Čanka za promenu Ustava\nPredsednički kandidat Nenad Čanak izjavio je danas da će pozvati stranke da se u parlamentu ujedine u zahtevu da Ustav bude promenjen.\nČanak: Nije dobro da pobedi Vučić\nKandidat za predsednika Srbije Nenad Čanak poručio je u Novom Pazaru da ne bi bilo dobro za Srbiju da Aleksandar Vučić pobedi i pozvao građane da u što većem broju izađu na izbore 2. aprila.\nČanak: Oštrije kazne za prodavce droge\nKrađa 59 flaša metadona, sintetičke droge koja se koristi u terapiji, odnosno lečenju heroinskih zavisnika, sa Klinike za neuropsihijatriju u Novom Sadu, još je jedan dokaz da više nema vremena za čekanje u hitnoj i odlučnoj borbi protiv droge saopštio je danas Nenad Čanak, predsednički kandiodat Lige socijaldemokrata Vojvodine (LSV).


SANACIJA POSLJEDICA KORONA VIRUSA Za oporavak preduzetnišva i privrede u BiH 18 miliona evra - Srpskainfo\nEU odobrila je interventnu pomoć mikro, malim i srednjim poduzećima i poljoprivrednicima u BiH od 18 miliona evra s ciljem oporavka privrede od posljedica izazvanih epidemijom korona virusa.\nBespovratna sredstva biće dostupna preduzećima putem javnih poziva za predaju projekata u pet sektora prerada metala i drveta, tekstila, odjeća i obuća, poljoprivredno-prehrambena industrija, turizam i preduzetništvo.\nDelegacija EU u BiH je saopštila da će sredstva biti dostupna putem dva nova projekta, “EU for biznis rikaveri” (EU4BusinessRecovery), vrijednosti 13,7 miliona evra, finansirana od EU i Vlade Njemačke, kao i “EU for agri rikaveri” (EU4AgriRecovery), čija je realizacija počela 1. januara.\nProjekti nadopunjavaju dva tekuća projekta – “EU for biznis” finansiran od EU i njemačke Vlade, te “EU for agri” finansiran od EU, vrijednosti veće od 36 miliona evra, s ciljem jačanja BiH ekonomije, očuvanja i kreiranja novih radih mjesta.\nProjekt će podržati mikro, mala i srednja preduzeća da nastave sa poslovanjem i očuvanjem radnih mjesta, posebno preduzetnice, mlade i druge ranjive grupe u osnivanju vlastitih biznisa.\nProjekt će mikro, malim i srednjim preduzećima i poljoprivrednicima pružati i savjetodavne usluge i podsticaje za ulaganja da bi osigurali kontinuitet poslovanja i stvaranje inovativnih start-ap biznisa.\nProjekt finansiraju EU sa 13 miliona evra iz IPA 2020 sredstava u okviru posebnih mjera podrške oporavku BiH od epidemije kovid 19 i Njemačka sa 700.000 evra u periodu od 30 mjeseci.\nProvodiće se od januara 2021. do juna 2023. godine, a zajednički ga implementiraju Njemačka razvojna banka (GIZ), Razvojni program UN (UNDP) i Međunarodna organizacija rada (ILO).\nU sklopu podrške u ublažavanju ekonomskih posljedica izazvanih epidemijom virusa korona u BiH, više od 1.000 radnih mjesta, ugroženih zbog uticaja virusa, biće sačuvano, a najmanje 100 novih radnih mjesta biti kreirano zahvaljujući novom projektu EU i Vlade Njemačke.\nPored podrške mikro, malim i srednjim preduzećima, EU pokreće mjere podrške za ublažavanje negativnih ekonomskih posljedica izazvanih epidemijom virusa korona u poljoprivredno-prehrambenom sektoru i ruralnom razvoju.\nZa oporavak i dugoročnu otpornost poljoprivrede i ruralnih područja u BiH projekt je vrijedan pet miliona evra.\nNovi projekat “EU for agri rikaveri” će pružiti direktnu podršku poljoprivrednicima, poslovnim subjektima i ruralnim turističkim operaterima kako bi razvili dugoročnu otpornost u sektoru, sačuvali postojeća i stvorili nova radna mjesta, posebno za žene i mlade.\nU sklopu projekta, više od 400 radnih mjesta će biti sačuvano, dok će se kreirati najmanje 100 novih radnih mjesta u sferi zaštite životne sredine, takozvanih “zelenih” radnih mjesta.\nBiće podržano uspostavljanje 20 novih inovativnih i ekološki odgovornih “zelenih” preduzeća.\nBogataš sa stilom: Ima 27,3 milijarde dolara, ali i dalje živi NEVJEROVATNO SKROMNO


DS želi da građanima vrati dostojanstvo\nPredsednik Demokratske stranke (DS) Bojan Pajtić kazao je danas da će se u predizbornom programu stranka oslanjati na svoje temelje – demokratizaciju, modernizaciju i evropeizaciju društva, ali i da će pokušati da građanima kroz podizanje standarda i vraćanje plata i penzija vrati dostojanstvo. „Želimo da vratimo standard, da vratimo penzije, jer je oduzimanje stečenih prava neprihvatljivo, nemoralno i protivustavno. Nada najbolje predstavlja novi program DS“, kazao je Pajtić na konferenciji „Otvoreno društvo“, na kome je govorio o predizbornom programu stranke. On je kazao da se DS protivi prodaji poljoprivrednog zemljišta, da se zalaže za smanjenje poreza na osnovne namirnice i lekove i da se zalaže za bolji položaj kulture i obrazovanja, koje bi trebalo da bude usklađeno sa tržištem rada. Pajtić je dodao da se DS zalaže za vraćanje dostojanstva svim građanima, a posebno srednjoj klasi, koja je ekonomski devastirana, ali kulturološki još uvek postoji. On je najavio da će posle sutrašnjeg Glavnog odbora, kada bude usvojen program stranke, DS početi razgovore sa građanima, kako bi se taj program dalje revidirao i prilagodio realnim potrebama društva. Šefica poslaničke grupe DS u Skupštini Srbije Nataša Vučković kazala je danas da se DS razvija na programima razvoje, a ne na štednji. Ona je kazala da DS želi da politici vrati dostojanstvo i da otvori mogućnost građanima da učestvuju donošenju odluka. Predsednik političkog saveta DS Dragoljub Mićunović kazao je da se ta stranka oslanja na evropske principe, koji su usvojeni u vreme Francuske revolucije – slobodu, bratstvo i jednakost, ali da sloboda i jednakost moraju da idu ruku pod ruku. „Šta radniku koji je otpušten posle 30 godina rada, izbačen na ulicu, bez novca, znači sloboda? On neće držati govore, niti pisati tekstove koji će biti zabranjeni“, kazao je Mićunović i dodao da ljudi moraju da budu mnogo solidarniji i da DS ne može da se oslanja samo na ekonomski rast, već i na socijalno stanje društva. On je kazao da je potreban dogovor oko toga šta je uspeh i da li je uspeh „za jedan posto smanjeni deficit budžeta, dok su sa druge strane zbog nasilja u porodici u prošloj godini ubijene 34 žene“.\n28.11.2015 u 12:39 / Odgovori\nSamo vi nemojte da pomažete ovoj drzavi!!! Sve ste prodali i raskućili i sad bi ovo malo što je ostalo da upropastite! E cvrc!


Grad Kruševac iz budžeta izdvojio rekordna sredstva za izgradnju i rekonstrukciju puteva na gradskom i seoskom području | RTK\nGrad Kruševac iz budžeta izdvojio rekordna sredstva za izgradnju i rekonstrukciju puteva na gradskom i seoskom području\nGrad Kruševac je ove godine iz budžeta izdvojio rekordan iznos sredstava za izgradnju i rekonstrukciju puteva na gradskom i seoskom području.\nVelike inevsticije uložilo je i Javno preduzeće PUTEVI SRBIJE tako da nakon Bivoljkse ulice i drugih putnih pravaca, ovo preduzeće sada finansira i potez Lomnica – Mali Jastrebac. Mesne zajednice kojih je na gradskom području 54, dostavljaju spisak njima najbitnijih investicija a mi smo obišli tridesetak mesnih zajednica i na terenu dogovarama gde je u narednom periodu prioritet ulagati u putnu strukturu – ističe zamenik gradonačelnice Aleksandar Jovanović.\nZavršeno je parterno uređenje budućeg stadiona Fudbalskog kluba JEDINSTVO na lokaciji stari aerodorom, istočna i zapadna tribina se privode kraju a sledi postavljanje veštačke trave i tartan staze u narednom periodu ako vremenski uslovi dozvole građevinska sezona će se nastaviti kaže Jovanović.\nPrethodno : U Rasinskom okrugu na koronavirus pozitivne još 104 osobe, 51 sa teritorije grada Kruševca\nSledeće : Poreskim obveznicima koji nisu platili poslednju ratu poreza na imovinu na vreme zaračunava se kamata


Uz pomoć sredstava EU otvoreno 500 novih radnih mjesta | Gospodarska komora Mostar\nZamjenik šefa Delegacije Evropske unije (EU) u Bosni i Hercegovini Khaldoun Sinno istakao je da su finansiranjem iz EU IPA fondova otvorili poduzetničke i informativne centre za mala i srednja preduzeća te info-punktove, ali što je najbitnije, više od 500 novih radnih mjesta.\nTo je kazao danas medijima uoči projekcije filma "Najbolje prakse i priče o uspjehu u lokalnom ekonomskom razvoju" održane danas u Sarajevu. Film predstavlja 11 projekata finansiranih iz EU Instrumenta za pretpristupnu pomoć (IPA), koji za cilj imaju poboljšanje lokalnog poslovnog okruženja, generiranje rasta, investicija i zapošljavanja, prenosi Akta.ba.\nZamjenik šefa Delegacije EU u BiH također je naglasio da proširenje EU pretpostavlja bolji život za sve u BiH, kao i bolje ekonomske mogućnosti za njene građane.\nKako je rekao, današnjom projekcijom filma žele prikazati konkretne i dobre rezultate koje su postigli finansiranjem iz IPA fondova.\n- Radi se o podršci sektoru malih i srednjih preduzeća, što je na nivou EU ključna okosnica za sve ekonomske aktivnosti, a to bi trebala postati i u BiH - kazao je Sinno, istakavši da EU integracije znače, između ostalog, i otvaranje novih radnih mjesta i stvaranje boljih životnih uvjeta za sve.\nDirektor Agencije za razvoj Općine Tešanj Ismar Alagić pojasnio je da su u ovaj projekt uključili 33 poslovna subjekta s prostora triju lokalnih zajednica - Tešanj, Teslić i Žepče.\nOvi poslovni subjekti, dodao je, spadaju u četiri najznačajnija industrijska sektora u BiH, sektor prerade metala s proizvodnjom automobilskih dijelova, sektor prerade drveta i proizvodnje namještaja, sektor prerade tekstila i proizvodnje obuće te sektor prerade hrane i proizvodnje napitaka.\nAlagić je istakao da su, nakon druge godine projekta, kompanije postigle respektabilne rezultate koji se ogledaju u činjenici da su ostvarile povećanje izvoza u visini od 17, 3 posto, povećanje prometa od 85,5 posto te kreiranje 461 novog radnog mjesta.\n- Kroz ovaj projekt pružili smo čitav set različitih usluga kompanijama uključenim u projekt, a jedan od vidova tih usluga je podrška uvođenju nekog od međunarodnih standarda kvaliteta, proizvoda, procesa i sistema koji će omogućiti domaćim firmama da svoje proizvode plasiraju na ostala tržišta, prvenstveno u EU - pojasnio je.\nOsim toga, dodao je, u okviru projekta izradili su prototipove određenih proizvoda i pomogli da bosanskohercegovačke kompanije ispune uvjete najzahtjevnijih proizvođača u oblasti automobilske industrije.\nEU trenutno implementira 11 grant projekata s lokalnim partnerima širom BiH, u iznosu od 5,2 miliona eura finansiranih iz IPA 2011 programa. Cilj ovih projekata je poboljšati poslovno okruženje na lokalnom nivou za privredni rast i otvaranje novih radnih mjesta, uz pomoć novoizgrađene ili obnovljene poslovne infrastrukture i usluga za postojeća i nova mala i srednja preduzeća u sektorima prehrambene, drvoprerađivačke, metalske indstrije i turizma.\nNajvažniji rezultati grant projekata čine osam novouspostavljenih poslovnih centara (Bihać, Goražde, Ljubuški, Laktaši, Modriča, Orašje, Sarajevo i Tuzla) te tri "one stop-shop" kancelarije u Tešnju, Tesliću i Žepču. Uz pomoć sredstava EU podržano je ukupno oko 400 poduzetnika, od čega je 40 novoosnovanih firmi.


Važno je da kontinuirano pratimo potrebe i probleme društva i da ponudimo adekvatan odgovor na promenljive društvene prilike | odgovornoposlovanje.rs\nVažno je da kontinuirano pratimo potrebe i probleme društva i da ponudimo adekvatan odgovor na promenljive društvene prilike\nIntervju sa predsednikom Foruma za odgovorno poslovanje i CEO Vip mobile, g. Dejanom Turkom\nBeograd, 01. mart 2018. – Povodom obeležavanja deset godina od osnivanja mreže Foruma za odgovorno poslovanje, objavljujemo niz intervjua sa relevantnim akterima i stručnjacima iz sfere društveno odgovornog poslovanja. U nastavku pročitajte prvi intervju sa predsednikom Foruma za odgovorno poslovanje i CEO, Vip mobile, g. Dejanom Turkom.\nKako biste sumirali i šta biste istakli iz prethodnog perioda vašeg intenzivnog angažovanja u Forumu za odgovorno poslovanje na mestu predsednika mreže? Koliko je važna svaka od pojedinačnih linija delovanja mreže – sinergija kompanija, angažovanje zaposlenih kroz volonterske akcije, uticaj na druge kompanije i kreiranje standarda?\nNa mestu predsednika Foruma za odgovorno poslovanje sam od 2015. godine i za ove tri godine sproveli smo brojne inicijative usmerene ka jačanju mreže odgovornih preduzeća i njihovog zajedničkog delovanja usmerenog na rešavanje socijalnih i drugih problema sa kojima se svakodnevno susrećemo. One obuhvataju podršku mladima kroz učešće u različitim inicijativama, te je tako Forum nacionalni partner evropskog Pakta za mlade koji ima za cilj da izgradi partnerstva između biznis sektora i obrazovnih institucija kako bi zajedno povećali šanse mladim ljudima da pronađu posao i budu konkurentniji na tržištu rada, kao i njegovog podprograma koji nastoji da pospeši kvalitet stručnih praksi. Ove programe koordinira evropska mreža za društveno odgovorno poslovanje, CSR Europe, čiji je Forum član, i preko koje Forum ostvaruje saradnju i sa Evropskom komisijom koja ove programe podržava. Forum takođe predstavlja platformu za povezivanje civilnog i poslovnog sektora te tako, uz pomoć kompanija članica zajedno, i sa kompanijama članicama pojedinačno, pruža programe podrške za organizacije civilnog društva i socijalna preduzeća. Između ostalog, Akademija poslovnih veština oformljena je 2015. godine radi transfera biznis znanja i veština ka organizacijama civilnog društva i socijalnim preduzećima, zahvaljujući volonterima – biznis profesionalcima iz kompanija članica, koji doniraju svoje znanje i veštine. Svake godine, organizacije imaju i priliku da se predstave poslovnom sektoru na Sajmu partnerstva i na taj način iniciraju saradnju sa kompanijama. Programi Foruma koncipirani su tako da svaka od aktivnosti koju sprovodimo ima za cilj da angažuje određenu grupu ljudi i pokrene rešavanje pitanja od značaja za lokalnu zajednicu. Na primer, tradicionalno sprovodimo volontersku akciju „Naš Beograd“ u kojoj učestvuju zaposleni u našim kompanijama koji svoje vreme posvećuju društvu. Na taj način, osim što pomažemo brojnim ustanovama i organizacijama, kod zaposlenih podstičemo odgovornost prema okruženju i spremnost da pomognu drugima. Takođe, stalnim angažovanjem naših članica i kroz organizaciju radnih sastanaka i događaja za širu javnost, težimo da temu društvene odgovornosti istaknemo u prvi plan, da pružimo primer drugim kompanijama i podstaknemo ih da se uključe u našu mrežu i angažuju na ovom polju.\nŠta je za vašu kompaniju oličenje društveno odgovornog poslovanja i na koji način kontinuirano poboljšavate angažovanje na ovom polju?\nVeoma je značajno da od samog početka rada kompanija prepozna značaj društveno odgovornih praksi i da se one inkorporiraju u sve aspekte njenog poslovanja. Takav je slučaj kod nas u Vipu. Pored primene načela odgovornog poslovanja u svakodnevnom radu i motivacije zaposlenih, važno je da kontinuirano pratimo potrebe i probleme društva i da ponudimo adekvatan odgovor na promenljive društvene prilike. Razumljivo je da kompanije ne mogu u potpunosti da reše sve probleme društva, ali ako svi mi pružimo pomoć u svom domenu i u skladu sa svojim mogućnostima, taj zajednički efekat je mnogo veći. Zato smo i deo Foruma za odgovorno poslovanje.\nKoliko je važna etičnost u današnjem sistemu poslovanja i šta bi ona trebala da podrazumeva za kompaniju u celini i menadžere koji je vode?\nSmatram da bez etičkog pristupa nema uspešnog i održivog poslovanja. Menadžeri moraju da budu odgovorni za odluke koje donose i da se rukovode etičkim principima jer samo tako mogu da ostvare stabilnije veze sa zaposlenima u kompaniji, zajednicom u kojoj posluju i klijentima i korisnicima proizvoda i usluga kompanije. Trebalo bi da kompanije teže da pridobiju poverenje svojih stejkoldera, jer ukoliko je njihovo poslovanje prepoznato kao fer i transparentno, tržište će ih lakše prihvatiti.\nZašto je društveno odgovorno poslovanje značajno za kompaniju i na koji način doprinosi njenom ukupnom razvoju?\nKompanija koja posluje na odgovoran način, ulaže u svoje zaposlene i poštuje njihova prava, odgovorna je prema svojim dobavljačima i korisnicima, odgovorno troši resurse i trudi se da smanji štetne uticaje na životnu sredinu, a ujedno pruža pomoć lokalnoj zajednici i aktivno se uključuje u rešavanje njenih problema, stiče poverenje stejkholdera što utiče i na njen položaj i dovodi do poslovnog uspeha. Dakle, više nije dovoljno da imamo kvalitetne proizvode i pružamo potrebne usluge, već da bismo izgradili poverenje i održali lojalnost naših korisnika i drugih stejkholdera, moramo da budemo društveno odgovorni.\nForum za odgovorno poslovanje ove godine obeležava deset godina od osnivanja mreže. Na koji način smatrate da će se FOP razvijati u budućnosti i kako vidite njegovu ulogu u ekonomskom sistemu zemlje? Zbog čega kompanije treba da se pridruže ovoj mreži?\nU proteklih 10 godina Forum je uradio mnogo na osnaživanju društveno odgovornih praksi i širenju svesti o njihovoj važnosti. Ekonomski značaj se ogleda u činjenici da kompanije ulaganjem sopstvenih sredstava i resursa omogućavaju rast i razvoj lokalnih zajednica. Zbog toga je izuzetno važno da se što veći broj kompanija angažuje i deo svojih prihoda odvoji za poboljšanje uslova u okruženju. Sa druge strane, kompanije koje se udružuju u okviru Foruma, pozicioniraju se na tržištu kao društveno odgovorne, a istovremeno dobijaju podršku i mogućnost da zajedno iniciraju teme koje su značajne za zajednicu i poslovanje kompanije. Udruživanje je važno jer značajan broj kompanija razvija standarde i prakse odgovornog poslovanja, ali samo zajedno kompanije mogu da učine da ti rezultati postanu relevantni i vidljivi na nacionalnom nivou. Forum je jedina mreža kompanija u Srbiji specijalizovana za odgovorno poslovanje i poseduje ekpertizu i resurse za rešavanje pitanja CSR-a. FOP je nacionalni partner vodećih udruženja, CSR Europe i CSR360 GPN, i poseduje široku mrežu nacionalnih i evropskih partnera. Predstavlja platformu za razmenu iskustva, doprinosi dodatnom pozicioniranju pitanja društveno odgovornog poslovanja ali, još važnije, inicira i brojne konkretne mehanizme za dalji razvoj CSR-a u Srbiji – prvi i jedini sprovodi godišnje istraživanje o ulaganju u društveno odgovorno poslovanje u Srbiji, Forum je inicijator i organizator najveće i najrelevantnije godišnje CSR konferencije, inicirao je, metodološki osmislio i lansirao prvu platformu za procenu društvene odgovornosti kompanija – CSR index, uveo je temu korporativnog volontiranja u Srbiju i svake godine prepoznaje dobre prakse u ovom polju dodelom Nagrade za korporativno volontiranje.\nIpak, nije dovoljno samo angažovanje kompanija u kreiranju povoljnog okruženja za razvoj CSR-a. Kako gledate na ulogu države u ovom polju? Da li bi i na koji način ona trebala da podržava dalji razvoj društveno odgovornog poslovanja?\nPodrška države je neophodna kako bi podstakla aktivnosti na ovom polju i olakšala kompanijama da ulažu u društveno odgovorne prakse. Često se susrećemo sa otežavajućim okolnostima kao što su plaćanje poreza na donacije i drugim mehanizmima koji sprečavaju još veća ulaganja u društvo. U tom smislu, država može da reaguje na primer, promenom regulative, uvođenjem poreskih olakšica za odgovorne kompanije, subvencija i pozajmica za poboljšanje tehnologije poslovanja u skladu sa ekološkim i drugim standardima, uvođenjem priznanja za odgovorne kompanije i slično. Napomenuo bih da je uloga države veoma važna i u saradnji i koordinaciji sa Evropskom unijom u kojoj postoje utvrđeni standardi i načini ocenjivanja stepena održivosti i odgovornosti poslovnog sektora. U EU je stupila na snagu i direktiva o obaveznom nefinansijskom izveštavanju kompanija, a na nivou Unije redovno se ažurira i unapređuje i strategija društveno odgovornog poslovanja koja upućuje dalji razvoj i kontinuirano podiže standarde. Smatram da bi veća podrška države doprinela širenju mreže društveno odgovornih kompanija i samim tim većoj podršci društvu, a u strateškom planu Foruma jeste bliža saradnja i partnerstvo sa državom kako bi zajedno stvorili ambijent u kome se podstiču održive i odgovorne poslovne prakse i nadamo se da će i država da prepozna važnost te saradnje.\nPoziv za učešće na konkursu “Partnerstvo za budućnost”